pythainlp/thai-wiki-dataset-v4 huggingface dataset:
เพาล์ พิคเคินพัค

เพาล์ โยฮัน มาร์ทีน พิคเคินพัค (ค.ศ. 1834 – 20 ตุลาคม ค.ศ. 1903) เป็นกงสุงดัตช์คนแรกของสยามเมื่อปี ค.ศ. 1860 และต่อมาเป็นกงสุลสวีเดนและนอร์เวย์
เพาล์ พิคเคินพัค เกิดที่ฮัมบวร์ค ตระกูลของพิคเคินพัคมีชื่อเสียงด้านการค้าในปีนัง พิคเคินพัคก่อตั้งบริษัท Pickenpack, Thies & Company (ก่อตั้ง ค.ศ. 1858) ร่วมกับเพื่อนเขา เป็นบริษัทเยอรมันแห่งแรกของสยาม 
เขาไม่ได้เป็นพ่อค้าเพียงอย่างเดียว ยังเกี่ยวข้องกับสถาบันการเงินหลายแห่ง เขายังได้ก่อตั้ง Rotterdamsche Bank ใน ค.ศ. 1860 ซึ่งเป็นบริษัทในหมู่เกาะอินเดียตะวันออกของเนเธอร์แลนด์ เขาและน้องชายวินเซินท์ร่วมก่อตั้งบริษัท American Steam Rice Mill โรงงานข้าวที่ใหญ่ที่สุดในกรุงเทพ และยังมีบริษัทนายหน้าประกันภัยอีกด้วย ได้แก่ Colonial Sea and Fire Insurances Company, China Traders Insurance Company Ltd., Yangtze Insurance Association และ Transatlantic Fire Insurance Company of Hamburg Ltd. และยังทำกำไรได้ดีกับการผูกขาดเส้นทางเรือไอน้ำระหว่างสิงคโปร์–กรุงเทพฯ
ในวัย 24 ปี เขาได้รับตำแหน่งกงสุลกลุ่มสันนิบาตฮันเซอ ฮัมบวร์ค เบรเมิน และลือเบ็ค และต่อมาเป็นกงสุลดัตช์คนแรกของสยาม เมื่อปี ค.ศ. 1860 และต่อมาเป็นกงสุลสวีเดน (ค.ศ. 1868–1871) และนอร์เวย์ (ค.ศ. 1871–1877) พิคเคินพัคเสียชีวิตเมื่อวันที่ 20 ตุลาคม ค.ศ. 1903 แอ็นสท์ มาร์ทีน บุตรชายของเขา เป็นกงสุลใน ค.ศ. 1908
เกาะกรันกานาเรีย

กรันกานาเรีย  เป็นเกาะที่มีประชากรมากเป็นอันดับที่ 2 ของแคว้นกานาเรียสซึ่งเป็นแคว้นหมู่เกาะของประเทศสเปน จากข้อมูลประชากร ค.ศ. 2019 มีประชากร 851,231 คน ถือเป็นร้อยละ 40 ของแคว้น
กรันกานาเรียตั้งอยู่ในมหาสมุทรแอตแลนติก ห่างจากชายฝั่งตะวันตกเฉียงเหนือของทวีปแอฟริกาออกไปราว และห่างจากทวีปยุโรปออกไปราว เกาะมีเนื้อที่ ตารางกิโลเมตร (ตารางไมล์) และมีระดับความสูง ณ จุดสูงสุดที่ เกาะกรันกานาเรียเป็นเกาะที่มีประชากรเป็นอันดับที่ 3 ของประเทศสเปน รองจากเกาะเตเนริเฟและเกาะมาจอร์กา
รุนดากุมปูลันเกอจิล

รุนดากุมปูลันเกอจิล ( ; อักษรยาวี: روندا كومڤولن كچيل ; คำแปล: "หน่วยรบลาดตระเวนขนาดเล็ก", อาร์เคเค) เป็นกลุ่มนักรบอิสลามในภาคใต้ของประเทศไทย
อาร์เคเคเป็นหนึ่งในกลุ่มผู้ก่อความรุนแรงที่โหดร้าย และเคลื่อนไหวมากที่สุดของการก่อความไม่สงบในชายแดนภาคใต้ของประเทศไทย ในช่วงไม่กี่ปีที่ผ่านมา
ประวัติ.
อาร์เคเคก่อตั้งขึ้นโดยสมาชิกซาลาฟีรุ่นเยาว์ของขบวนการแนวร่วมปฏิวัติแห่งชาติ (บีอาร์เอ็น-ซี) ในปี ค.ศ. 2000 ที่ได้รับการฝึกทางทหารในประเทศอินโดนีเซีย ด้วยเหตุนี้ นักวิเคราะห์บางคนยังถือว่าเป็นส่วนหนึ่งของ"เปอจูอังเกอเมอร์เดกาอันปาตานี" ที่เชื่อมต่อกับบีอาร์เอ็น-ซี และไม่เป็นองค์กรอิสระ
อาร์เคเคนั้นได้รับการฝึกฝนมาเป็นอย่างดี, ไร้ความปราณี และเป็นกลุ่มสไตล์คอมมานโดที่มีประสิทธิภาพ ชื่อ 'หน่วยรบลาดตระเวนขนาดเล็ก' (Runda Kumpulan Kecil) ตั้งตามลักษณะหลักสูตรการฝึกทางทหารระยะเวลาหนึ่งเดือน มีสมาชิกประมาณ 500 คน สมาชิกที่ถูกจับได้สารภาพกับทางการไทยว่าพวกเขาหนีไปประเทศมาเลเซียเป็นประจำหลังจากทำการโจมตีอย่างรุนแรงในจังหวัดยะลา, ปัตตานี หรือนราธิวาส แม้ว่าสมาชิกอาร์เคเคหลายคนถูกจับกุมหรือสังหารโดยกองทัพไทยในทศวรรษที่ผ่านมา แต่ก็เป็นเรื่องยากมากสำหรับผู้มีส่วนร่วมในการต่อต้านการก่อความไม่สงบที่จะเจาะโครงสร้างของกลุ่ม เนื่องจากความลับและความคล่องตัวที่ยอดเยี่ยม
ลิตเติลเบย์ (มอนต์เซอร์รัต)

ลิตเติลเบย์  เป็นเมืองที่อยู่ในระหว่างการก่อสร้าง หมายจะเป็นเมืองหลวงของมอนต์เซอร์รัตในอนาคต ตั้งอยู่ใกล้กับเมืองเบรดส์ เมืองหลวงโดยพฤตินัยของมอนต์เซอร์รัตในปัจจุบัน
ประวัติ.
เดิมมอนต์เซอร์รัตมีเมืองหลวงคือพลิมัท ตั้งอยู่ทางตอนใต้ของเกาะ ทว่าถูกทิ้งร้างในปี พ.ศ. 2540 หลังการระเบิดของภูเขาไฟซูฟรีเยร์ฮิลส์ตั้งแต่ พ.ศ. 2538 หน่วยงานของทางการมอนต์เซอร์รัตจึงย้ายมาตั้งที่เบรดส์เป็นการชั่วคราว และกลายเป็นเมืองหลวงโดยพฤตินัยตั้งแต่ พ.ศ. 2539 จนถึงปัจจุบัน
ต่อมามีโครงการที่จะสร้างเมืองลิตเติลเบย์เป็นเมืองหลวงใหม่ ด้วยกองทุนจากรัฐบาลมอนต์เซอร์รัตกับกระทรวงพัฒนาการต่างประเทศของรัฐบาลสหราชอาณาจักร
ในปี พ.ศ. 2555 มีการตัดสินใจวางแผนที่จะสร้างอาคารของรัฐบาล สิ่งสำคัญคือการสร้างท่าเรือใหม่ซึ่งจะต้องรองรับเรือที่มีขนาดความยาว 300 เมตรได้ เนื่องจากความเป็นดินแดนเกาะ จีงได้ประโยชน์จากการสัญจรของเรือสำราญ ค่าใช้จ่ายทั้งหมดอย่างน้อย 200 ล้านดอลลาร์สหรัฐ มีประมาณครึ่งหนึ่งที่เกี่ยวข้องกับท่าเรือ ในปี พ.ศ. 2556 ได้มีการเริ่มงานในการจัดเตรียมพื้นที่สำหรับการก่อสร้าง และในเดือนพฤษภาคม พ.ศ. 2562 การก่อสร้างท่าเรือได้เริ่มขึ้น
สแต็กฟริต

สแต็กฟริต  หรือ บิฟแต็กฟริต  แปลว่า "สเต๊ก [กับ] เฟรนช์ฟรายส์" เป็นอาหารที่พบได้ทั่วไปและเป็นที่นิยมเสิร์ฟมากในร้านอาหารที่มีบรรยากาศเป็นกันเองในยุโรป บางคนถือว่าสแต็กฟริตเป็นอาหารประจำชาติของเบลเยียมและฝรั่งเศสซึ่งต่างอ้างว่าประเทศตนเป็นต้นกำเนิดอาหารชนิดนี้
แต่เดิมนิยมใช้เนื้อสันสะโพก (rump steak) ในการทำอาหารชนิดนี้ แต่ในปัจจุบันมักจะใช้ "อ็องเทรอโกต" [เนื้อระหว่างซี่โครง ซึ่งมีชื่อเรียกอื่นว่าริบอายหรือสกอตช์ฟิลลิต (ในออสเตรเลียและนิวซีแลนด์)] นำไปทอดในกระทะให้สุกเพียงเล็กน้อย (หรือเรียกว่า "แซญ็อง" แปลว่า "ชุ่มเลือด") ในซอสที่ได้จากน้ำของเนื้อที่งวดลงในกระทะ หรือใช้ซอสออล็องแดซและซอสเบอาร์แนซในบางครั้ง เสิร์ฟกับมันฝรั่งทอด
ความนิยมวัฒนธรรมฝรั่งเศสได้นำสแต็กฟริตเข้าสู่กลุ่มประเทศที่พูดภาษาโปรตุเกสซึ่งเรียกอาหารชนิดนี้ว่า "บีฟึแอ [บาตาตัช] ฟรีตัช"  หรือ "บีฟึกงบาตาตาฟรีตา"  โดยเฉพาะในบราซิล เป็นหนึ่งในอาหารที่นิยมกินกับข้าวและถั่ว ซอสที่ใช้ราดสเต๊กทำจากหัวหอมหั่นเป็นแว่นทอดในน้ำจากเนื้อและน้ำมันทอดเนื้อ อาหารชนิดนี้ยังเป็นที่นิยมในกลุ่มประเทศที่พูดภาษาสเปนเช่นกัน
ปฏิทินพม่า

ปฏิทินพม่า ([mjəmà θɛʔkəɹɪʔ] "มรันมาศักราช"; หรือ , [kɔ́zà θɛʔkəɹɪʔ] "โกชาศักราช"), ศักราชพม่า หรือ ศักราชเมียนมา เป็นปฏิทินจันทรคติที่นับเดือนตามวิถีการโคจรของดวงจันทร์ ส่วนปีนับตามปีดาราคติ ปฏิทินพม่าส่วนใหญ่อิงกับปฏิทินฮินดูแบบเก่าซึ่งไม่เหมือนกับระบบของอินเดีย ปฏิทินพม่ามีการนำเอาวัฏจักรเมตอนมาร่วมใช้ในการคำนวณปฏิทิน และมีการทดปฏิทินเพื่อชดเชยความคลาดเคลื่อนของวันและเดือน
ปฏิทินพม่าถูกนำมาใช้อย่างต่อเนื่องในอาณาจักรต่าง ๆ ของพม่านับตั้งแต่ถูกประดิษฐ์ขึ้น โดยสันนิษฐานว่ามีการประดิษฐ์ขึ้นในคริสต์ศักราชที่ 640 ในอาณาจักรศรีเกษตร ช่วงยุคปยู ปฏิทินพม่าได้แพร่หลายและถูกใช้เป็นทางการในอาณาจักรอื่น ๆ ของเอเชียตะวันออกเฉียงใต้ในชื่อปฏิทินจุลศักราช เช่น ยะไข่ ล้านนา สิบสองปันนา ล้านช้าง สยาม กัมพูชา จนถึงปลายคริสต์ศตวรรษที่ 19
ปัจจุบันในพม่ามีการใช้เป็นปฏิทินพลเรือนแบบดั้งเดิมควบคู่ไปกับการใช้พุทธศักราช ยังมีการใช้เพื่อแสดงวันหยุดตามประเพณี เช่น ปีใหม่พม่า เทศกาลประเพณีอื่น ๆ ซึ่งส่วนใหญ่เกี่ยวข้องกับศาสนาพุทธในประเทศพม่า
วัน.
มีเจ็ดวันในหนึ่งสัปดาห์ นอกจากนี้ตามธรรมเนียมมักแสดงวันของสัปดาห์ด้วยค่าตัวเลขที่กำหนดไว้ล่วงหน้าคือเลขศูนย์ถึงหก ชื่อ "ตะนีนกะนเว" (วันอาทิตย์) และ "ตะนีนลา" (วันจันทร์) มาจากภาษาพม่าโบราณ ส่วนที่เหลือมาจากภาษาสันสกฤต
เดือน.
ในปีอธิกสุรทิน เดือน "นะโยน" จะมีวันอธิกวารเพิ่มที่เรียกว่า "แยะลูน"  หรือ "แยะงีน"  รวมมี 30 วัน ในปฏิทินยะไข่ เดือน "ดะกู้" จะเพิ่มวันอธิกวารขึ้นในปีอธิกสุรทิน
ตามข้อมูลที่ปรากฏในตารางนี้ จะเห็นได้ว่า ชื่อเดือนในภาษามอญนั้นมีเค้าว่ายืมคำมาจากภาษาบาลีอยู่ไม่น้อย ส่วนชื่อเดือนในภาษาพม่านั้นเป็นชื่อภาษาพม่าแท้
เอฟ. แกรี เกรย์

เฟลิกซ์ แกรี เกรย์  เกิดเมื่อวันที่ 17 กรกฎาคม ค.ศ. 1969 เป็นผู้กำกับภาพยนตร์และผู้อำนวยการสร้างชาวอเมริกัน
เกรย์ได้เปิดตัวในฐานะผู้กำกับภาพยนตร์เรื่องแรกของเขาคือภาพยนตร์คอมเมดี้ "ฟรายเดย์" (1995) เขาได้กำกับภาพยนตร์เรื่อง "เซต อิท ออฟ" (1996), "คู่เจรจาฟอกนรก" (1998), "ปล้นซ้อนปล้น พลิกถนนล่า" (2003), "" (2005), "ขังฮีโร่ โค่นอำนาจ" (2009) และ "เมืองเดือดแร็ปเปอร์กบฎ" (2015) นอกจากนี้เขายังเป็นผู้กำกับแฟรนไชส์เดอะฟาสต์แอนด์เดอะฟิวเรียสภาคที่แปดเรื่อง "เร็ว..แรงทะลุนรก 8" (2017)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ เอฟ. แกรี เกรย์
สีแดง สีส้ม สีเขียว 
N/A
เดร์บิมาดริเลญโญ

เดร์บิมาดริเลญโญ  เป็นชื่อเรียกการแข่งขันฟุตบอลระหว่างสโมสรฟุตบอลเรอัลมาดริดกับอัตเลติโกเดมาดริด ทั้งสองสโมสรตั้งอยู่ในกรุงมาดริด ประเทศสเปน
แดร์บีเดลลามาดอนนีนา

แดร์บีเดลลามาดอนนีนา  เป็นชื่อเรียกการแข่งขันฟุตบอลระหว่างเอซี มิลาน กับสโมสรฟุตบอลอินแตร์นาซีโอนาเลมีลาโน ทั้งสองสโมสรตั้งอยู่ในเมืองมิลาน ประเทศอิตาลี
แดร์บีเดลลากาปีตาเล

แดร์บีเดลลากาปีตาเล  เป็นชื่อเรียกการแข่งขันฟุตบอลระหว่างสโมสรฟุตบอลโรมากับโซชีเอตาสปอร์ตีวาลาซีโอ ทั้งสองสโมสรตั้งอยู่ในกรุงโรม ประเทศอิตาลี
แดร์บีดีตาเลีย

แดร์บีดีตาเลีย  เป็นชื่อเรียกการแข่งขันฟุตบอลระหว่างสโมสรฟุตบอลยูเวนตุสจากเมืองตูริน กับสโมสรฟุตบอลอินแตร์นาซีโอนาเลมีลาโนจากเมืองมิลาน โดยแข่งขันปีละ 2 ครั้งในเซเรียอา
ลุยส์ มูริเอล

ลุยส์ เฟร์นันโด มูริเอล ฟรูโต (เกิดวันที่ 16 เมษายน ค.ศ. 1991) เป็นนักฟุตบอลชาวโคลอมเบีย ปัจจุบันเล่นในตำแหน่งกองหน้าให้กับสโมสรอิตาลี อาตาลันตา และทีมชาติโคลอมเบีย
มูริเอลเริ่มต้นอาชีพกับเดปอร์ติโบกาลิในโคลอมเบีย ก่อนที่จะย้ายไปอูดีเนเซ เขาเคยถูกปล่อยยืมตัวให้กับกรานาดาและเลชเช ก่อนที่จะกลับสู่ต้นสังกัดใน ค.ศ. 2012 ซึ่งในปีนั้นเอง เขาชนะเลิศรางวัล Best Young Revelation ของเซเรียอา ช่วงที่อยู่กับอูดีเนเซ เขาได้ลงเล่นในลีก 57 นัด ทำได้ 57 ประตู ต่อมาในเดือนมกราคม ค.ศ. 2015 มูริเอลได้ย้ายไปซัมป์โดเรีย โดยเขาได้ลงเล่นให้กับสโมสรถึงสองฤดูกาลครึ่ง ลงเล่น 79 นัด ยิงได้ 21 ประตู ก่อนที่จะย้ายไปเซบิยาใน ค.ศ. 2017 ต่อมาในเดือนมกราคม ค.ศ. 2019 เขาย้ายกลับไปเล่นในอิตาลีกับฟีออเรนตีนา และในเดือนมิถุนายน ค.ศ. 2019 มูริเอลได้ย้ายไปอาตาลันตาด้วยค่าตัว 18 ล้านยูโร
มูริเอลได้ลงเล่นให้กับทีมชาติโคลอมเบียมาตั้งแต่ ค.ศ. 2012 โดยเขาได้ลงเล่นทีมชาตินัดแรกในเดือนมิถุนายน ค.ศ. 2012 ในรายการฟุตบอลโลก 2014 รอบคัดเลือก นัดที่พบกับเอกวาดอร์ และยิงประตูแรกในนามทีมชาติ นัดที่พบกับกัวเตมาลา เขาเป็นส่วนหนึ่งของทีมชาติในการแข่งขันโกปาอาเมริกาสองครั้ง (2015 และ 2019) และฟุตบอลโลก 2018
 "ณ วันที่ 6 กันยายน 2019"
เกียรติประวัติ.
โคลอมเบีย อายุไม่เกิน 20 ปี
รางวัลส่วนตัว
ทอร์กอวีชเต

ทอร์กอวีชเต  เป็นนครในประเทศบัลแกเรีย เป็นเมืองหลักและศูนย์กลางเศรษฐกิจของจังหวัดทอร์กอวีชเต 
เมืองตั้งอยู่บริเวณตีนเขาภูเขาเพรสลัฟและตั้งอยู่ริมฝั่งแม่น้ำวรานา เมืองอยู่่ทางทิศตะวันออกเฉียงเหนือของเมืองหลวงประเทศ กรุงโซเฟีย ราว และตั้งอยู่ทางทิศตะวันตกของเมืองวาร์นาราว และอยู่บนชายฝั่งทะเลดำของประเทศบัลแกเรีย ทอร์กอวีชเตยังเป็นที่รู้จักจากการมีตลาดเก่า
คาราฆันเดอ

คาราฆันเดอ  หรือ คารากันดา  เป็นเมืองหลักของแคว้นคาราฆันเดอ ประเทศคาซัคสถาน เป็นเมืองที่มีประชากรมากเป็นอันดับที่ 4 ของประเทศ รองจากอัลมาเตอ อัสตานา และชิมเคนต์ คาราฆันเดอตั้งอยู่ห่างจากอัสตานาไปทางทิศตะวันออกเฉียงใต้ราว 230 กิโลเมตร เมืองมีประชากร 497,777 คน (ตัวเลขประมาณการใน ค.ศ. 2020)
ภูมิประเทศ.
ภูมิอากาศ.
คาราฆันเดอมีสภาพภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Dfb") ที่มีฤดูร้อนแบบอุ่นและฤดูหนาวแบบหนาวมาก หยาดน้ำฟ้าในเมืองนี้ต่ำตลอดทั้งปี ถึงแม้ว่าจะมีมากในเดือนพฤษภาคมถึงกรกฎาคม ในฤดูหนาวมีหิมะไม่ค่อยมาก อุณหภูมิต่ำสุดเท่าที่บันทึกคือ ซึ่งบันทึกใน ค.ศ. 1938 และอุณหภูมิสูงสุดคือ ซึ่งบันทึกใน ค.ศ. 2002
โอลด์เฟิร์ม

โอลด์เฟิร์ม  เป็นชื่อเรียกการแข่งขันฟุตบอลของสองสโมสรฟุตบอลที่มีชื่อเสียงของสกอตแลนด์ คือ เซลติกกับเรนเจอส์ ซึ่งเป็นสโมสรร่วมเมืองเดียวกัน คือ กลาสโกว์
ยศ เทพหัสดิน ณ อยุธยา

พลเอก ยศ เทพหัสดิน ณ อยุธยา เป็นอดีตรัฐมนตรีช่วยว่าการกระทรวงกลาโหม รัฐมนตรีประจำสำนักนายกรัฐมนตรี ในรัฐบาลพลเอก เกรียงศักดิ์ ชมะนันทน์ อดีตวุฒิสมาชิก และเป็นอดีตแม่ทัพภาคที่ 3
ประวัติ.
ชีวิตส่วนตัว.
พล.อ. ยศ เทพหัสดิน ณ อยุธยา เกิดเมื่อวันที่ 15 พฤศจิกายน พ.ศ. 2460 ในราชสกุลเทพหัสดิน เข้ารับการศึกษาชั้นประถมศึกษาที่โรงเรียนอนุบาลวัดปรินายก จากนั้นไปเรียนต่อชั้นมัธยมศึกษาที่โรงเรียนวัดราชาธิวาส และโรงเรียนราชบุรีวิทยาลัย (วิทยาลัยครูอาชีวศึกษา) จากนั้นได้ประกอบอาชีพเป็นครู แล้วจึงสอบเข้าศึกษาต่อที่โรงเรียนนายร้อยพระจุลจอมเกล้า 
พล.อ. ยศ สมรสกับ คุณหญิง เพลิน เทพหัสดิน ณ อยุธยา มีบุตร 4 คน คือ
การทำงาน.
พล.อ. ยศ เข้ารับราชการทหารครั้งแรกในยศร้อยตรี เป็นผู้บังคับหมวดทหารราบ กองพันทหารราบที่ 19 จังหวัดนครราชสีมา เมื่อปี พ.ศ. 2483 และเจริญก้าวหน้าเรื่อยมา เคยดำรงตำแหน่งแม่ทัพภาคที่ 3 และรองผู้บัญชาการทหารบก และเคยดำรงตำแหน่งผู้บัญชาการกองกำลังทหารไทยในสาธารณรัฐเวียดนาม คนแรกในปี พ.ศ. 2510 ในยศ"พลตรี" 
พล.อ. ยศ ได้รับแต่งตั้งเป็นวุฒิสมาชิก ในปี พ.ศ. 2511 และเป็นรัฐมนตรีช่วยว่าการกระทรวงกลาโหม ในรัฐบาล พล.อ. เกรียงศักดิ์ ชมะนันทน์ และได้รับแต่งตั้งเป็นรัฐมนตรีประจำสำนักนายกรัฐมนตรี ในคณะรัฐมนตรีชุดต่อมา (ครม.41)
ร่วมก่อการกบฎ.
ในปี พ.ศ. 2528 พล.อ. ยศ เข้าร่วมกับนายทหารนอกประจำการคณะหนึ่ง ประกอบด้วย 
ร่วมด้วยทหารประจำการอีกส่วนหนึ่ง อาทิ 
เอกรัฐ ษรารุรักษ์ และพลเรือนบางส่วนซึ่งเป็นผู้นำแรงงาน อาทิ สวัสดิ์ ลูกโดด และประทิน ธำรงจ้อย โดยได้ความสนับสนุนทางการเงินจาก เอกยุทธ อัญชันบุตร พยายามยึดอำนาจการปกครองจากรัฐบาลพล.อ. เปรม ติณสูลานนท์ กบฏครั้งนี้มีขึ้นในช่วงที่นายกรัฐมนตรีเดินทางไปราชการที่ประเทศอินโดนีเซีย ส่วนพล.อ. อาทิตย์ กำลังเอก ซึ่งดำรงตำแหน่งผู้บัญชาการทหารบกในขณะนั้น อยู่ระหว่างปฏิบัติภารกิจในทวีปยุโรป ซึ่งการกระทำการครั้งนั้นถูกเรียกว่า "กบฏทหารนอกราชการ" หรือ กบฏ 9 กันยา หรือ กบฏสองพี่น้อง เป็นความพยายามรัฐประหารเมื่อวันที่ 9 กันยายน พ.ศ. 2528
ถึงแก่อนิจกรรม.
พล.อ. ยศ เทพหัสดิน ณ อยุธยา ถึงแก่อนิจกรรมเมื่อวันที่ 28 ตุลาคม พ.ศ. 2540 มีพิธีพระราชทานเพลิงศพเมื่อวันที่ 7 กุมภาพันธ์ พ.ศ. 2541 ณ วัดพระศรีมหาธาตุวรมหาวิหาร
แอนทิลลีส

แอนทิลลีส ;) เป็นกลุ่มเกาะ มีชายแดนติดกับทะเลแคริบเบียนทางทิศใต้และทิศตะวันตก ติดกับอ่าวเม็กซิโกทางทิศตะวันตกเฉียงเหนือ ติดกับมหาสมุทรแอตแลนติกทางทิศเหนือและทิศตะวันออก
กลุ่มเกาะแบ่งออกเป็นสองกลุ่ม คือ เกรตเตอร์แอนทิลลีสและเลสเซอร์แอนทิลลีส เกรตเตอร์แอนทิลลีสประกอบด้วยเกาะขนาดใหญ่กว่า ได้แก่ คิวบา จาเมกา ปวยร์โตรีโก ฮิสปันโยลา (แบ่งออกเป็นสองประเทศคือ เฮติกับสาธารณรัฐโดมินิกัน) และหมู่เกาะเคย์แมน ขณะที่เลสเซอร์แอนทิลลีส ประกอบด้วยหมู่เกาะลีเวิร์ดทางเหนือ และหมู่เกาะวินด์เวิร์ดทางใต้ ส่วนลีเวิร์ดแอนทิลลีสอยู่ทางเหนือของประเทศเวเนซุเอลา และกลุ่มเกาะลูคายัน (ประกอบด้วยประเทศบาฮามาสและหมู่เกาะเติกส์และเคคอส) แม้บางส่วนของหมู่เกาะเวสต์อินดีสจะไม่นับว่าอยู่ในแอนทิลลีส
คริสเตน วิก

คริสเตน แคร์รอลล์ วิก  เกิดวันที่ 22 สิงหาคม ค.ศ. 1973 เป็นนักแสดง ดาราตลก นักเขียน โปรดิวเซอร์ ชาวอเมริกัน เกิดที่เมือง แคแนนไดกัว รัฐนิวยอร์ก โตที่เมืองแลงแคสเตอร์และรอเชสเตอร์ ต่อมาย้ายมาอาศัยที่ลอสแอนเจลิส ซึ่งได้มาอยู่กลุ่มตลก เดอะกราวดิงส์ และปรากฏตัวทางโทรทัศน์ครั้งแรกปี ค.ศ. 2003
วิกเป็นหนึ่งในทีมแสดง"Saturday Night Live" ปี 2005 ในปีถัดมาแสดงในภาพยนตร์ตลกคริสต์มาส "Unaccompanied Minors" หลังจากนั้นแสดงสมทบในภาพยนตร์ตลกหลายเรื่องอย่าง "Knocked Up" (2007), "Adventureland" (2009), "Whip It" (2009) และ "Paul" (2011) เธอแสดงและร่วมเขียนบทในภาพยนตร์ตลก "Bridesmaids" (2011) ซึ่งได้รับเสียงวิจารณ์ที่ดีจากนักวิจารณ์และรายได้ดี เธอได้รับการเสนอเข้าชิงรางวัลลูกโลกทองคำ ในสาขานักแสดงนำหญิงยอดเยี่ยมประเภทภาพยนตร์ตลกหรือเพลง ยังได้รับการเสนอชื่อเข้าชิงรางวัลแบฟตาและรางวัลออสการ์ ในสาขาบทดั้งเดิมยอดเยี่ยมและได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์สาขาแสดงนำยอดเยี่ยม
วิกจากพากย์เสียงให้กับภาพยนตร์แอนิเมชั่น ในภาพยนตร์ชุด "Despicable Me" (2010–17) และ "How to Train Your Dragon" (2010–19) และยังได้รับการเสนอชื่อเข้าชิงรางวัลไพรม์ไทม์เอมมี สาขานักแสดงนำหญิงยอดเยี่ยมประเภทมินิซีรีส์หรือภาพยนตร์ จากบทบาท ซินเทีย มอร์เฮาส์ ในมินิซีรีส์แนวตลกเรื่อง "The Spoils of Babylon" (2014) ผลงานแสดงภาพยนตร์เรื่องอื่นของวิก อาทิ "Girl Most Likely" (2012), "The Secret Life of Walter Mitty" (2013), "The Skeleton Twins" (2014), "Welcome to Me" (2014), "The Diary of a Teenage Girl" (2015), "The Martian" (2015), "Ghostbusters" (2016), "Downsizing" (2017), "Mother!" (2017) และ "Where'd You Go, Bernadette" (2019)
ซูเปร์กลาซิโก

ซูเปร์กลาซิโก  เป็นชื่อเรียกการแข่งขันฟุตบอลระหว่างสโมสรฟุตบอลที่มีชื่อเสียงสองสโมสรของอาร์เจนตินา คือ โบกายูนิออร์สกับริเบร์เปลต ซึ่งเป็นสโมสรร่วมเมืองเดียวกัน คือ บัวโนสไอเรส
ความหลากหลายทางชีวภาพในประเทศอาเซอร์ไบจาน

ความหลากหลายทางชีวภาพในประเทศอาเซอร์ไบจาน ประกอบด้วยพืชประจำเขตภูมิภาค และสัตว์ประจำเขตภูมิภาค รวมถึงแหล่งที่อยู่ตามธรรมชาติ
สัญลักษณ์ของสัตว์ประจำเขตภูมิภาคในประเทศอาเซอร์ไบจาน คือม้าคาราบัค  ซึ่งเป็นการแข่งความเร็วบนภูเขา-สเตปป์ และการขี่ม้าซึ่งสามารถพบได้ในประเทศอาเซอร์ไบจานเท่านั้น มันเป็นหนึ่งในสายพันธุ์ที่เก่าแก่ที่สุด ด้วยบรรพบุรุษที่สืบมาจากโลกยุคโบราณ แต่เดิมม้าได้รับการพัฒนาในแคว้นคาราบัคในคริสต์ศตวรรษที่ 5 และตั้งชื่อตามสถานที่ดังกล่าว
แหล่งที่อยู่ตามธรรมชาติของสัตว์ประเภทต่าง ๆ นั้นแตกต่างกันมากในประเทศนี้ บางสปีชีส์อาศัยอยู่ในเขตหวงห้ามพิเศษ (ทะเลสาบ, ส่วนต่าง ๆ ของภูเขา) ในขณะที่บางสปีชีส์กระจายอยู่ทั่วประเทศ ตัวอย่างเช่น นกเกาะคอนสามารถพบได้ทุกที่ในดินแดนของประเทศอาเซอร์ไบจาน ส่วนปรสิตโพรโทซัวยังได้รับการขึ้นทะเบียนในทุกพื้นที่ของประเทศ โดยขึ้นอยู่กับแหล่งที่อยู่ตามธรรมชาติของสัตว์พาหะ (โค, สัตว์ปีก, ฯลฯ) ในบรรดาสัตว์เลี้ยงลูกด้วยนม กาเซลล์เจย์แรนอาศัยอยู่พื้นที่ราบ, แพะคอเคเซียนอาศัยอยู่ในพื้นที่คอเคซัสเป็นส่วนใหญ่, สปีชีส์นกส่วนใหญ่สามารถพบได้ในป่า และบางสปีชีส์อยู่ในแอ่งน้ำ แมลงศัตรูพืชยึดครองทุ่งเกษตรต่าง ๆ ในขณะที่ตัวอื่นอาศัยอยู่ในแหล่งเรียนรู้เชิงนิเวศเท่านั้น
มีการสร้างเขตสงวนธรรมชาติเป็นจำนวนมากรวมถึงมีการบังคับใช้กฎการล่าสัตว์ เพื่อปกป้องสัตว์ที่ทำจากขนสัตว์และสัตว์กีบในประเทศอาเซอร์ไบจาน
คือทาลาราราซือแดร์บี

คือทาลาราราซือแดร์บี  เป็นชื่อเรียกการแข่งขันฟุตบอลระหว่างสโมสรฟุตบอลที่มีชื่อเสียงสองสโมสรของตุรกี คือ กาลาทาซาไรสปอร์คูลือบือกับเฟแนร์บาห์แชสปอร์คูลือบือ ซึ่งเป็นสโมสรร่วมเมืองเดียวกัน คือ อิสตันบูล
ลำดวนดอย

ลำดวนดอย หรือ พรหมดอย (ชื่อวิทยาศาสตร์: "Mitrephora wangii") เป็นพืชในสกุลมหาพรหม มีถิ่นกำเนิดในมณฑลยูนนาน ทางใต้ของจีน ที่ไทยพบในป่าดิบเขาแถบดอยตุงที่ความสูงประมาณ 1300 เมตร ลักษณะเป็นไม้ต้นไม่ผลัดใบ สูงได้ถึง 20 เมตร มีขนตามกิ่งอ่อน กลีบเลี้ยงด้านนอก ก้านดอก กลีบดอก และผล ใบรูปใบหอกหรือรูปขอบขนาน ยาว 10–27 เซนติเมตร ปลายใบแหลมยาว แผ่นใบหนา ด้านล่างใบมีขนประปราย ก้านใบยาว 0.5–1 เซนติเมตร ช่อดอกสั้นออกตามซอกใบ มี 1-3 ดอก มีใบประดับขนาดเล็ก ก้านดอกยาว 1.5–2.5 เซนติเมตร กลีบเลี้ยงรูปเกือบกลม ยาว 3–3.5 มิลลิเมตร กลีบดอกรูปไข่กว้าง กลีบวงนอกยาวประมาณ 3 เซนติเมตร สีเหลืองอ่อน กลีบวงในสีม่วง ยาว 1–2 เซนติเมตร โคนกลีบคล้ายเงี่ยงลูกศร ปลายกลีบโค้งจรดกันคล้ายหมวก เกสรเพศผู้ยาวประมาณ 1 มิลลิเมตร มี 8–10 คาร์เพล แต่ละคาร์เพลมีออวุล 6–8 เม็ด ดอกหอมอ่อน ๆ ตลอดวัน ผลย่อยรูปขอบขนาน ยาว 3–6 เซนติเมตร ก้านผลยาว 1–1.5 เซนติเมตร
ซีเจ อีแอนด์เอ็ม

ซีเจ อีแอนด์เอ็ม (ย่อมาจาก CJ Entertainment & Media) เป็นบริษัทบันเทิงและสื่อมวลชนของประเทศเกาหลีใต้ ก่อตั้งโดยกลุ่มซีเจในปี 2011 ก่อนที่ในเดือนกรกฎาคม 2018 ซีเจ อีแอนด์เอ็ม จะกลายเป็นแผนกย่อยของซีเจ อีเอ็นเอ็ม
ประวัติ.
ซีเจ อีแอนด์เอ็ม ก่อตั้งขึ้นในชื่อ โอ มีเดีย โฮลดิงส์ ในปี 2010
ในปี 2011 บริษัทเปลี่ยนชื่อเป็น ซีเจ อีแอนด์เอ็ม (ชื่อย่อของ CJ Entertainment & Media) ภายหลังการควบรวมกิจการกันของบริษัททั้ง 7 แห่งในกลุ่มซีเจ ประกอบด้วย ซีเจ มีเดีย, ออน-มีเดีย, เอ็มเน็ต, ซีเจ เอ็นเตอร์เทนเมนต์, ซีเจเกมส์, ซีเจ อินเทอร์เน็ต และแผนกสื่อของ ซีเจ โอ ช้อปปิ้ง
ในปี 2016 ซีเจ อีแอนด์เอ็ม จัดตั้งสำนักงานใหญ่นอกประเทศแห่งแรกขึ้นที่ฮ่องกง เพื่อประมูลและขยายแผนพัฒนาบริษัท และส่งออกผลงานไปสู่กลุ่มประเทศในทวีปเอเชีย
ในปี 2018 ซีเจ อีแอนด์เอ็ม จัดตั้งสำนักงานในประเทศสิงคโปร์ เพื่อขยายช่องทางการจัดจำหน่ายและสนับสนุนการขายโฆษณาของบริษัทในภูมิภาค ในเดือนพฤษภาคม มีการประกาศควบรวม ซีเจ อีแอนด์เอ็ม และ ซีเจ โอ ช้อปปิ้ง เป็นบริษัทใหม่ในชื่อ ซีเจ อีเอ็นเอ็ม (CJ Entertainment and Merchandising) ซึ่งได้เปิดตัวไปในวันที่ 1 กรกฎาคม
ธุรกิจ.
ปัจจุบัน.
เนื้อหาสื่อ – ดำเนินงานบริษัทผลิตสื่อและรายการโทรทัศน์
ภาพยนตร์ – ดำเนินงานบริษัทผลิตภาพยนตร์ สำนักพิมพ์ภาพยนตร์ และผู้ผลิตภาพยนตร์ลงทุน
เพลง – ดำเนินงานจัดการศิลปิน, ค่ายเพลง, บริษัทผลิตเพลง, จัด Event, บริษัทจัดคอนเสิร์ต, สำนักพิมพ์เพลง และบริษัทลงทุนด้านความบันเทิง
การประชุม – ดำเนินงานบริษัทจัดคอนเสิร์ต จัดเทศกาล และจัดงานประกาศผลรางวัล
ศิลปะการแสดง – ดำเนินงานบริษัทผลิตละคร
แอนนิเมชั่น – ดำเนินงานบริษัทผลิตแอนิเมชัน สำนักพิมพ์แอนิเมชัน เนื้อหาการผลิตแอนิเมชั่น และการขายสินค้า
ธุรกิจออนไลน์ – พัฒนาและผลิตเนื้อหาทางการตลาดและบริหารการตลาดแบบครบวงจร
อดีต.
 หมายถึง บริษัทที่ซีเจ อีเอ็นเอ็ม หรือบริษัทในเครือเป็นผู้ถือหุ้นส่วนน้อย
บริษัทที่ร่วมทุนกับประเทศไทย.
กลุ่มซีเจยังได้ส่งบริษัทในเครือมาเปิดบริษัทเพื่อทำธุรกิจบันเทิงและสื่อร่วมกับบริษัทในประเทศไทย ดังนี้
ข้อวิจารณ์.
ในเดือนเมษายน 2015 ซีเจ อีแอนด์เอ็ม ถูกกล่าวหาว่ามีการระดมพนักงานหนุ่มเพื่อเติมที่นั่งในการประชุมสามัญผู้ถือหุ้นประจำปี (AGM) เพื่อพยายามปิดปากผู้ถือหุ้นคนอื่น ๆ
ในเดือนตุลาคม ซีเจ อีแอนด์เอ็ม และซีเจ อีแอนด์เอ็ม อเมริกา ซึ่งเป็นบริษัทย่อยในสหรัฐ ถูกฟ้องร้องโดย ดีเอฟเอสบี คอลเล็กทีฟ ซึ่งเป็นหน่วยงานจำหน่ายเพลงในกรุงโซล ในข้อหาละเมิดลิขสิทธิ์ และละเมิดรัฐบัญญัติลิขสิทธิ์แห่งสหัสวรรษดิจิทัลในศาลแขวงแห่งสหรัฐอเมริกาประจำแขวงกลางแคลิฟอร์เนีย เป็นจำนวนเงิน 50 ล้านดอลลาร์สหรัฐ การตอบสนองต่อชุดสูท ซีเจ อีแอนด์เอ็ม กล่าวหาว่าดีเอ็ฟเอสบีรู้สึกไม่พอใจในการตัดสินใจขั้นสุดท้ายเกี่ยวกับการฟ้องร้องคดีที่คล้ายกันในกรุงโซลในปี 2011 การพิจารณาคดีครั้งแรกเกิดขึ้นเมื่อวันที่ 1 มีนาคม 2016 หลังจากที่ศาลปฏิเสธการเคลื่อนไหวของซีเจ อีแอนด์เอ็ม
เจ้าหญิงลัลลา อับลา บินต์ ทาฮาร์

เจ้าหญิงลัลลา อับลา บินต์ ทาฮาร์  ประสูติเมื่อวันที่ 5 กันยายน พ.ศ. 2452 เป็นธิดาของ มูลัย-มูฮัมเหม็ด อัล-ทาฮาร์ บินต์ ฮะซัน พระบิดาของพระองค์ เป็น 1 ใน พระราชโอรสใน สมเด็จพระเจ้าฮะซันที่ 1 แห่งโมร็อกโก 
พระองค์ทรงเข้าพระราชพิธีอภิเษกสมรสกับ สมเด็จพระราชาธิบดีโมฮัมเหม็ดที่ 5 แห่งโมร็อกโก เมื่อปี 2472 ได้รับการสถาปนาที่ เจ้าหญิงพระวรราชชายา มีพระราชบุตรดังนี้
พระพี่นางพระองค์หนึ่งของพระองค์ ทรงเสกสมรสกับ โมฮัมเหม็ด เบน อาราฟา บุคคลที่อ้างตนเองว่ามีสิทธิ์ในราชบัลลังก์โมร็อกโก โดยได้รับการสนับสนุนจากรัฐบาลฝรั่งเศส ในปี 2496-2498
เจ้าหญิงลัลลา อับลา บินต์ ทาฮาร์ สิ้นพระชนม์ลงเมื่อวันที่ 1 มีนาคม พ.ศ. 2535 สิริพระชันษา 82 ปี
ลาริสซา

ลาริสซา  เป็นเมืองหลวงและเมืองที่ใหญ่ที่สุดของภูมิภาคเทสซาลี ประเทศกรีซ เป็นเมืองที่มีประชากรมากเป็นอันดับ 4 ของกรีซ ด้วยจำนวนประชากร 144,651 คน (ค.ศ. 2011) เมืองเป็นศูนย์กลางด้านกสิกรรมและศูนย์รวมการเดินทางของประเทศ มีถนนและทางรถไฟไปยังท่าเรือเมืองโวลอส เทสซาโลนีกี และเอเธนส์ เทศบาลลาริสซามีประชากร 162,591 คน
ตำนานกล่าวว่า อคิลลีสเกิดที่นี่ และฮิปพอคราทีส "บิดาแห่งการแพทย์ตะวันตก" เสียชีวิตที่นี่ ปัจจุบันลาริสซาเป็นศูนย์กลางด้านการค้า การชนส่ง กสิกรรมและอุตสาหกรรมของประเทศกรีซ
อัลเฟรท ฟ็อน ชลีเฟิน

อัลเฟรท กราฟ ฟ็อน ชลีเฟิน  เป็นจอมพลและนักยุทธศาสตร์ทหารเยอรมันจากราชอาณาจักรปรัสเซีย ดำรงตำแหน่งหัวหน้าคณะเสนาธิการใหญ่ระหว่าง ค.ศ. 1891–1906 เขาเป็นผู้คิดค้น "แผนชลีเฟิน"  อันเป็นแผนเพื่อบุกโจมตีประเทศฝรั่งเศสและเบลเยียม
ประวัติ.
อัลเฟรท ฟ็อน ชลีเฟิน เกิดเมื่อ ค.ศ. 1833 ที่กรุงเบอร์ลิน ราชอาณาจักรปรัสเซีย เป็นบุตรของนายทหารบกปรัสเซียนามว่าพันตรีมักนุส  ตระกูลชลีเฟินเป็นตระกูลขุนนางเก่าแก่ซึ่งครองบรรดาศักดิ์กราฟ  เด็กชายอัลเฟรทอาศัยอยู่กับบิดาที่คฤหาสน์ในภาคไซลีเชีย และออกจากบ้านเพื่อเข้าศึกษาในโรงเรียนเมื่อ ค.ศ. 1842 ในช่วงวัยหนุ่มนี้ เขาไม่เคยมีความคิดหรือสนใจที่จะเป็นทหารเลย เขาไม่ได้เข้าศึกษาที่โรงเรียนเตรียมทหารปรัสเซีย แต่เข้าศึกษาวิชากฎหมายที่มหาวิทยาลัยเบอร์ลิน ระหว่างศึกษาที่เบอร์ลินใน ค.ศ. 1853 เขาก็ถูกบังคับเกณฑ์ทหารเป็นเวลาหนึ่งปี แต่แทนที่เขาจะเลือกเป็นเพียงทหารกองหนุน เขากลับเลือกเส้นทางสู่การเป็นทหารสัญญาบัตร 
ใน ค.ศ. 1858 ชลีเฟินเข้าศึกษาที่โรงเรียนการสงครามขณะมีอายุเพียง 25 ปี ซึ่งค่อนข้างหนุ่มกว่าคนอื่น ๆ เขาจบการศึกษาใน ค.ศ. 1861 ด้วยเกียรตินิยม ซึ่งช่วยประกันเส้นทางสู่นายทหารเสนาธิการให้แก่เขา ใน ค.ศ. 1862 เขาได้เข้าสังกัดกรมแผนที่ทหาร ซึ่งทำให้เขามีความรู้ด้านภูมิศาสตร์รวมถึงกลยุทธที่เหมาะสมกับแต่ละสภาพอากาศ นับเป็นประสบการณ์ที่ทรงคุณค่าและจะเป็นประโยชน์ต่อเขาในอนาคตอย่างมหาศาล เขารับราชการทหารติดต่อกันยาวนานกว่า 53 ปี ผ่านสงครามใหญ่สองครั้ง จนเกษียณตัวเองในจุดสูงสุดของกองทัพบก
กอลเวย์

กอลเวย์ ("-way"; ,) เป็นนครในประเทศไอร์แลนด์ ในเทศมณฑลกอลเวย์ ตั้งอยู่ริมแม่น้ำคอร์ริบ ระหว่างล็อกคอร์ริบกับอ่าวกอลเวย์ เป็นเมืองที่มีประชากรมากเป็นอันดับ 6 ของไอร์แลนด์ ด้วยจำนวนประชากร 79,934 คน (ค.ศ. 2016)
กอลเวย์เป็นสถานที่จัดงานเทศกาลเฉลิมฉลองจำนวนมาก เช่น เทศกาลศิลปะกอลเวย์ กอลเวย์ยังเป็นเมืองหลวงทางวัฒนธรรมของยุโรป ประจำปี ค.ศ. 2020 ร่วมกับเมืองรีเยกาของโครเอเชีย
ดีลอส

เกาะดีลอส Attic: , Doric:) เป็นเกาะที่อยู่ใกล้กับเกาะมีโคนอส บริเวณตอนกลางของหมู่เกาะซิคละดีส เกาะถือเป็นสถานที่สำคัญด้านตำนาน ประวัติศาสตร์ และโบราณคดี ของประเทศกรีซ การค้นพบทางโบราณคดีบนเกาะถือเป็นการค้นพบครั้งใหญที่สุดแห่งหนึ่งในแถบทะเลเมดิเตอร์เรเนียน ยังมีการดำเนินงานอยู่ภายใต้การทำงานของโรงเรียนฝรั่งเศสแห่งเอเธนส์ (French School at Athens) วัตถุหลายชิ้นมีการจัดแสดงที่พิพิธภัณฑ์โบราณคดีดีลอส (Archaeological Museum of Delos) และ พิพิธภัณฑ์โบราณคดีแห่งชาติกรุงเอเธนส์ (National Archaeological Museum of Athens)
ดีลอสเป็นตำแหน่งของวิหารศักดิ์สิทธิ์มาร่วมพันปี ก่อนประมวลเรื่องปรัมปรากรีกจะกล่าวว่าเป็นสถานที่เกิดของอะพอลโลและอาร์เตมิส
ฉลอง ปึงตระกูล

ฉลอง ปึงตระกูล เป็นอดีตรัฐมนตรีช่วยว่าการกระทรวงการคลัง ในรัฐบาลพลเอก เกรียงศักดิ์ ชมะนันทน์ เป็นอดีตเลขาธิการคณะกรรมการพัฒนาการเศรษฐกิจและสังคมแห่งชาติ และเป็นผู้นำการจัดทำแผนพัฒนาประเทศฉบับแรกของไทย
ประวัติ.
ฉลอง ปึงตระกูล เกิดเมื่อปี พ.ศ. 2463 สำเร็การศึกษาจากโรงเรียนวัดราชบพิธ โรงเรียนสวนกุหลาบวิทยาลัย ระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย ปริญญาโทด้านภาษาฝรั่งเศส มหาวิทยาลัยลาวาส ประเทศแคนาดา ด้านเศรษฐศาสตร์ จากมหาวิทยาลัยวิสคอนซิน แมดิสัน
การทำงาน.
ฉลอง ปึงตระกูล เป็นข้าราชการพลเรือนเริ่มรับราชการที่กองส่งเสริมการสหกรณ์ กระทรวงเกษตร ต่อมาโอนย้ายมาอยู่สภาเศรษฐกิจแห่งชาติ (สภาพัฒน์ ในปัจจุบัน) เคยดำรงตำแหน่งเลขาธิการคณะกรรมการพัฒนาการเศรษฐกิจและสังคมแห่งชาติ หรือสภาพัฒน์ ในระหว่างปี พ.ศ. 2500 ถึงปี พ.ศ. 2506 และนับได้ว่าเป็นผู้นำการจัดทำแผนพัฒนาประเทศฉบับแรกของไทย จากการจัดทำแผนพัฒนาการเศรษฐกิจแห่งชาติ เมื่อปี พ.ศ. 2504 เป็นที่ปรึกษากระทรวงการคลัง พ.ศ. 2506 - พ.ศ. 2507 จากนั้นได้รับแต่งตั้งเป็นทึ่ปรึกษาสำนักงานเศรษฐกิจการคลัง ประจำกรุงวอชิงตัน และรองผู้อำนวยการสายเอเซีย ประจำธนาคารโลก 
ต่อมาเป็นผู้อำนวยการสำนักงานเศรษฐกิจการคลัง ระหว่างปี พ.ศ. 2510 ถึงปี พ.ศ. 2514 จากนั้นได้เข้าทำงานเป็นรองผู้ว่าการธนาคารแห่งประเทศไทย ในยุคของพิสุทธิ์ นิมมานเหมินท์ เป็นผู้ว่าการฯ และลาออกในปี พ.ศ. 2518 
ต่อมาในปี พ.ศ. 2519 ฉลองได้รับแต่งตั้งเป็นที่ปรึกษารัฐมนตรีว่าการกระทรวงการคลัง และในปีต่อมาได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลพลเอก เกรียงศักดิ์ ชมะนันทน์
ถึงแก่อนิจกรรม.
ฉลอง เสียชีวิตในปี พ.ศ. 2558 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพ เมื่อวันที่ 30 สิงหาคม พ.ศ. 2558 ณ ฌาปนสถานกองทัพบก วัดโสมนัสราชวรวิหาร
เซอด็อง

เซอด็อง  เป็นเทศบาลในจังหวัดอาร์แดน แคว้นกร็องแต็สต์ ประเทศฝรั่งเศส ตั้งอยู่บนชายฝั่งแม่น้ำเมิซ ห่างจากชายแดนเบลเยียมราว 10 กิโลเมตร และเป็นเมืองหนึ่งบนเส้นมาฌีโน แนวป้องกันการรุกรานของเยอรมนีในช่วงสงครามโลกครั้งที่สอง
เจ้าหญิงลัลลา นูซาห์

เจ้าหญิงลัลลา นูซาห์  ประสูติเมื่อวันที่ 29 ตุลาคม พ.ศ. 2483 เป็นพระราชธิดาพระองค์เล็กใน สมเด็จพระราชาธิบดีโมฮัมเหม็ดที่ 5 แห่งโมร็อกโก กับ เจ้าหญิงลัลลา อับลา บินต์ ทาฮาร์ เป็นพระขนิษฐาใน สมเด็จพระราชาธิบดีฮะซันที่ 2 แห่งโมร็อกโก เป็นพระปิตุจฉา (อาหญิง) ของ สมเด็จพระราชาธิบดีโมฮัมเหม็ดที่ 6 รัชกาลปัจจุบัน
เสกสมรส.
เจ้าหญิงลัลลา นูซาห์ ทรงเสกสมรสกับ อาเหม็ด ออสมาน เมื่อวันที่ 29 ตุลาคม 2507 ซึ่งเป็นวันประสูติปีที่ 24 ของพระองค์ มีพระโอรสเพียงคนเดียวคือ
ในช่วงเดือนเราะมะฎอน เจ้าหญิงลัลลา นูซาห์ ทรงประสบอุบัติเหตุทางรถยนต์จนสิ้นพระชนม์ ณ เตโตอวน เมื่อวันที่ 2 กันยายน 2520 สิริพระชันษา 36 ปี
การแข่งขันระหว่างสโมสรฟุตบอลลีดส์ยูไนเต็ดกับสโมสรฟุตบอลแมนเชสเตอร์ยูไนเต็ด

การแข่งขันระหว่างสโมสรฟุตบอลลีดส์ยูไนเต็ดกับสโมสรฟุตบอลแมนเชสเตอร์ยูไนเต็ด (Leeds United F.C.–Manchester United F.C. rivalry) หรือเรียกว่า สงครามดอกกุหลาบ (Roses rivalry) เป็นการแข่งขันฟุตบอลระหว่างลีดส์ยูไนเต็ดกับแมนเชสเตอร์ยูไนเต็ด โดยมีที่มาจากสงครามดอกกุหลาบ ในช่วงศตวรรษที่ 15 (ค.ศ. 1455–1485) เป็นการรบกันเพื่อแย่งกันเป็นใหญ่ในอังกฤษระหว่างราชวงศ์แลงคัสเตอร์ กับราชวงศ์ยอร์ก โดยฝ่ายแลงคัสเตอร์มีสัญลักษณ์เป็นกุหลาบแดง ส่วนฝ่ายยอร์คมีสัญลักษณ์เป็นกุหลาบขาว แมนเชสเตอร์เป็นส่วนหนึ่งของแลงคัสเชียร์ ส่วนลีดส์เป็นส่วนหนึ่งของยอร์กเชียร์
"ณ วันที่ 17 กรกฎาคม ค.ศ. 2020"
อิมมูโนโกลบูลินเอ็ม

อิมมูโนโกลบูลินเอ็ม  เป็นแอนติบอดีชนิดหนึ่งที่ถูกสร้างขึ้นได้ในสัตว์มีกระดูกสันหลัง เป็นแอนติบอดีที่มีขนาดโมเลกุลใหญ่ที่สุด และเป็นแอนติบอดีชนิดแรกที่ถูกสร้างขึ้นจากการตอบสนองของร่างกายต่อถูกกระตุ้นโดยแอนติเจน
รอยทึบแบบกระจกฝ้า

รอยทึบแบบกระจกฝ้า  เป็นสิ่งตรวจพบแบบไม่จำเพาะอย่างหนึ่งที่เห็นได้จากการตรวจภาพถ่ายรังสีปอดทั้งแบบปกติ (plain film chest radiography) และจากการทำซีทีสแกน เป็นการบ่งชี้ว่าถุงลมในบริเวณนั้นถูกเติมเต็มด้วยสารน้ำซึ่งอาจเป็น exudate หรือ transudate แทนที่จะเป็นอากาศตามปกติ
เอซี มิลานในฤดูกาล 2019–20

ฤดูกาล 2019–20 เป็นฤดูกาลที่ 121 ในประวัติศาสตร์ของสโมสร เอซี มิลาน และเป็นฤดูกาลที่ 86 ของพวกเขาใน ระดับสูงสุดของฟุตบอลอิตาลี.
 "ณ วันที่ 31 มกราคม ค.ศ. 2020".
รวมการจ่ายเงินทั้งสิ้น: €111M
รวมรายได้ที่เข้ามาทั้งสิ้น: #เปลี่ยนทาง €35,5M
การซื้อขายนักเตะ.
ตลาดนักเตะฤดูหนาว.
ดีลอย่างเป็นทางการล่วงหน้าจะมีผลในการเริ่มต้นตั้งแต่ #เปลี่ยนทาง .
รวมการจ่ายทั้งสิ้น: €3,5M
รวมรายได้ที่เข้ามาทั้งสิ้น: #เปลี่ยนทาง €30M
หม่อมเจ้าสวัสดิ์ นิลรัตน

หม่อมเจ้าสวัสดิ์ นิลรัตน (พ.ศ. 2401 - 28 มกราคม พ.ศ. 2475) เป็นพระธิดาในพระเจ้าบรมวงศ์เธอ กรมหมื่นอลงกฎกิจปรีชา ประสูติเมื่อ พ.ศ. 2401
หม่อมเจ้าสวัสดิ์ นิลรัตน เคยคบหากับพระยาราชานุประพันธ์ (เปีย บุนนาค) จนเกิดคดีความขึ้น พระยาราชานุประพันธ์ต้องรับพระราชอาญา ซึ่งปรากฏข้อความในบันทึกเอกสารรัชกาลที่ 7 กระทรวงพระคลังมหาสมบัติ (ร.7 ค. 16/17) เรื่องหม่อมเจ้าหญิงสวัสดิ์ขอพระราชทานเงินเลี้ยงชีพ (27 ก.ค.-29 ส.ค. 2471) มีข้อความตอนหนึ่งว่า
"“เมื่อยังสาวนั้นกระทำตนให้เป็นที่โปรดปรานของเจ้านายฝ่ายหน้าหลายพระองค์ ต่อมาได้ลดตัวลงคบกับนายฉันเปีย (ซึ่งภายหลังเป็นพระยาราชานุประพันธ์) จึ่งเกิดความขึ้น นายฉันเปียต้องรับพระราชอาญา”"
หม่อมเจ้าสวัสดิ์ นิลรัตน สิ้นชีพตักษัยเมื่อวันที่ 28 มกราคม พ.ศ. 2475 สิริชันษา 75 ปี
เลอกลาซิก

เลอกลาซิก  เป็นชื่อเรียกการแข่งขันฟุตบอลระหว่างสโมสรฟุตบอลที่มีชื่อเสียงสองสโมสรของฝรั่งเศส คือ ปารีแซ็ง-แฌร์แม็งกับออแล็งปิกเดอมาร์แซย์ โดยแข่งขันปีละ 2 ครั้งในลีกเอิง
เนียมหูเสือ

เนียมหูเสือ หรือ หูเสือ (ชื่อวิทยาศาสตร์: "Coleus amboinicus") เป็นพืชในสกุลหูเสือ ลักษณะเป็นไม้ล้มลุกอายุหลายปี สูงประมาณ 0.3–1 เมตร ลำต้นอวบน้ำ ต้นอ่อนมีขนหนาแน่น เมื่อขนจะค่อย ๆ หลุดร่วงไปเมื่อต้นแก่ ใบเป็นใบเดี่ยวออกตรงข้าม รูปไข่กว้างค่อนข้างกลมหรือรูปสามเหลี่ยมด้านเท่า ขนาด 2.5–5 × 3–8 เซนติเมตร ปลายใบกลมมน โคนใบกลมหรือตัด ขอบใบจักเป็นคลื่นมน ผิวใบมีขนอ่อนนุ่มปกคลุมทั่วทั้งใบ ก้านใบยาว 2–4.5 เซนติเมตร ดอกออกเป็นช่อตามปลายกิ่งหรือยอด ยาวประมาณ 10–20 เซนติเมตร ดอกย่อยติดหนาแน่นเป็นวงรอบแกนกลาง ช่อหนึ่ง ๆ มีดอกประมาณ 6–8 ดอก ทยอยบานทีละ 1–2 ดอก กลีบดอกสีม่วงขาวมี 5 กลีบ รูปเรือ ยาว 8–12 มิลลิเมตร โคนเชื่อมติดกันเป็นหลอดยาว 3–4 มิลลิเมตร ปลายแยกเป็น 2 กลีบ กลีบบนสั้นตั้งตรง กลีบล่างยาวเว้า ก้านเกสรเพศผู้เชื่อมติดกันเป็นหลอด ตอนโคนล้อมก้านเกสรเพศเมียไว้ กลีบเลี้ยงเชื่อมติดกันเป็นหลอดรูประฆัง ยาว 2–4 มิลลิเมตร ปลายแยกเป็น 5 แฉก แฉกบนรูปไข่กว้าง ปลายแหลม แฉกข้าง ๆ รูปหอกแคบ ใบประดับรูปไข่กว้าง ยาว 3–4 เซนติเมตร ปลายแหลม ผลเล็กกลมแป้นเป็นแบบมีเปลือกแข็ง สีน้ำตาลอ่อน ขนาดประมาณ 0.5–0.7 มิลลิเมตร
เนียมหูเสือมีถิ่นกำเนิดในแอฟริกาตะวันออก คาบสมุทรอาหรับ และอินเดีย นิยมปลูกเป็นไม้คลุมดินหรือไม้กระถางเพื่อประดับ น้ำมันหอมระเหยที่พบมากในใบเนียมหูเสือได้แก่ คาร์วาครอล (28.65%) ไทมอล (21.66%) และฮิวมูลีน (9.67%) ใบและต้นมีกลิ่นหอมฉุน รสเผ็ดร้อน ใช้ดับกลิ่นปาก ช่วยให้เจริญอาหาร และแก้คัดจมูก
เฮ็ลมูท โยฮันเนิส ลูทวิช ฟ็อน ม็อลท์เคอ

พลเอกอาวุโส เฮ็ลมูท โยฮันเนิส ลูทวิช "กราฟ" ฟ็อน ม็อลท์เคอ  บ้างเรียก ม็อลท์เคอเล็ก เป็นนายทหารบกชาวเยอรมัน ดำรงตำแหน่งหัวหน้าคณะเสนาธิการใหญ่ระหว่าง ค.ศ. 1906–1914 เขามีศักดิ์เป็นหลานลุงของจอมพล เฮ็ลมูท คาร์ล แบร์นฮาร์ท ฟ็อน ม็อลท์เคอ ซึ่งเรียกกันว่าม็อลท์เคอใหญ่เพื่อไม่ให้สับสน
ม็อลท์เคอเล็กเกิดที่เมืองบีนดอร์ฟ ในแกรนด์ดัชชีเมคเลินบวร์ค-ชเวรีน ถูกตั้งชื่อตามเฮ็ลมูท คาร์ล แบร์นฮาร์ท ฟ็อน ม็อลท์เคอ ผู้เป็นลุง ซึ่งเป็นวีรบุรุษในการรวมชาติเยอรมัน ม็อลท์เคอเล็กเคยเข้ารบในสงครามฝรั่งเศส-ปรัสเซีย ประจำในกรมทหารแกรนาเดียร์ที่ 7 ม็อลท์เคอเล็กเข้าศึกษาที่วิทยาลัยการสงครามใน ค.ศ. 1875 ถึง 1878 และได้เป็นนายทหารเสนาธิการใน ค.ศ. 1880 สองปีต่อมาเขาได้ดำรงตำแหน่งนายทหารผู้ช่วยของม็อลท์เคอใหญ่ซึ่งเป็นหัวหน้าเสนาธิการใหญ่คนแรก เมื่อลุงของเขาถึงแก่อสัญกรรมใน ค.ศ. 1891 เขาจึงได้เป็นนายทหารผู้ช่วยของจักรพรรดิวิลเฮ็ล์มที่ 2 และกลายเป็นคนวงในของราชสำนักปรัสเซีย
อานเต เรบิช

อานเต เรบิช ([ǎːnte rěːbitɕ]; เกิดวันที่ 21 กันยายน ค.ศ. 1993) เป็นนักฟุตบอลชาวโครเอเชีย ปัจจุบันเล่นในตำแหน่งกองหน้าให้กับมิลานในเซเรียอา นอกจากนี้ เขายังเล่นให้กับทีมชาติโครเอเชีย
เรบิชเริ่มต้นอาชีพกับสโมสร อาร์เอ็นเค สปลิต ต่อมาใน ค.ศ. 2013 ได้เซ็นสัญญากับฟีออเรนตีนาในเซเรียอา ซึ่งส่วนใหญ่เขาถูกปล่อยยืมตัวให้กับไลพ์ซิช, เฮลแลสเวโรนา และไอน์ทรัคท์ฟรังค์ฟวร์ท โดยเรบิชได้ย้ายไปฟรังค์ฟวร์ทแบบถาวรในเดือนกรกฎาคม ค.ศ. 2018
เรบิชลงเล่นให้กับทีมชาติชุดใหญ่ครั้งแรกใน ค.ศ. 2013 ซึ่งเป็นปีเดียวกันกับที่เขาได้รับการลงคะแนนให้เป็นนักฟุตบอลความหวังแห่งปีของโครเอเชีย เขาเป็นตัวแทนทีมชาติในการแข่งขันฟุตบอลโลกสองครั้ง ในปี 2014 และ 2018
 "ณ วันที่ 28 มิถุนายน ค.ศ. 2021"
"อ้างอิง"
เกียรติประวัติ.
ไอน์ทรัคท์ฟรังค์ฟวร์ท
โครเอเชีย
รางวัลส่วนตัว
เครื่องราชอิสริยาภรณ์
เดอกลัสซีเกอร์

เดอกลัสซีเกอร์  เป็นชื่อเรียกการแข่งขันฟุตบอลระหว่างสโมสรฟุตบอลที่มีชื่อเสียงสองสโมสรของเนเธอร์แลนด์ คือ อายักซ์ (จากอัมสเตอร์ดัม) กับไฟเยอโนร์ด (จากรอตเทอร์ดาม)
คนขี่ม้าสี่คนแห่งวิวรณ์

ในเทววิทยาศาสนาคริสต์ คนขี่ม้าสี่คน  ถูกกล่าวถึงในหนังสือวิวรณ์ อันเป็นวรรณกรรมวิวรณ์ของยอห์นแห่งปัทมอส และเป็นเล่มสุดท้ายของพันธสัญญาใหม่ ตลอดจนปรากฎในหนังสือเศคาริยาห์และหนังสือเอเสเคียลของพันธสัญญาเดิม คนขี่ม้าสี่คนถูกกล่าวถึงในฐานะผู้ลงทัณฑ์จากพระเจ้า
หนังสือวิวรณ์ 6 ระบุว่าพระหัตถ์ขวาของพระเจ้ามีหนังสือม้วนหนึ่งซึ่งผนึกด้วยดวงตราทั้งเจ็ด ลูกแกะของพระเจ้า/สิงโตแห่งยูดาห์เป็นผู้แกะดวงตราสี่ดวงแรก เมื่อแกะดวงตราแต่ละดวงก็มีบุรุษบนหลังม้าปรากฎขึ้นเรียงตามลำดับสีคือ สีขาว, สีแดง, สีดำ และสีกะเลียว (สีเขียวอมดำ) หนังสือเศคาริยาห์ระบุว่าพวกเขาเป็น "ผู้ที่พระองค์ส่งมาเพื่อตรวจตราแผ่นดินโลก" หนังสือเอเสเคียลระบุว่าพระเจ้าทรง "ส่งภัยแห่งการพิพากษาร้ายแรงทั้งสี่ประการของเราคือ ดาบ การกันดารอาหาร สัตว์ร้ายและโรคระบาดมาเหนือเยรูซาเลม เพื่อกำจัดมนุษย์และสัตว์เสียจากนครนั้น"
ม้าสีขาว.
หนังสือวิวรณ์ 6 ได้กล่าวถึงม้าสีขาวว่า "พระเมษโปดกทรงแกะตราดวงหนึ่งในเจ็ดดวงนั้น...ม้าสีขาวตัวหนึ่งออกมา ผู้ที่ขี่ม้าตัวนั้นถือธนู และได้รับมอบมงกุฎ แล้วท่านก็ออกไปอย่างมีชัย และเพื่อจะได้ชัยชนะ" นักเทววิทยามักตีความว่าหมายถึงวิบัติจากโรคระบาด แต่บางส่วนก็ตีความว่าหมายถึงผู้เป็นปฏิปักษ์ต่อพระคริสต์ (Antichrist)
ม้าสีแดง.
หนังสือวิวรณ์ 6 ได้กล่าวถึงม้าสีแดงว่า "เมื่อพระองค์ทรงแกะตราดวงที่สอง ข้าพเจ้าก็ได้ยินสิ่งมีชีวิตที่สองร้องว่า “มาเถอะ” และม้าอีกตัวหนึ่งเข้ามา เป็นม้าสีแดงสด ผู้ที่ขี่ม้าตัวนี้ได้รับมอบหมายให้เอาสันติภาพไปจากแผ่นดินโลก เพื่อให้คนรบราฆ่าฟันกัน และท่านผู้นี้ได้รับมอบดาบใหญ่เล่มหนึ่ง" นักเทววิทยามักตีความว่าหมายถึงวิบัติจากภัยสงคราม
ม้าสีดำ.
หนังสือวิวรณ์ 6 ได้กล่าวถึงม้าสีดำว่า "เมื่อพระองค์ทรงแกะตราดวงที่สาม ข้าพเจ้าก็ได้ยินสิ่งมีชีวิตที่สามร้องว่า “มาเถอะ” แล้วข้าพเจ้าเห็น และนี่แน่ะ ม้าสีดำตัวหนึ่งเข้ามา และผู้ที่ขี่ม้าตัวนี้ถือตราชู" นักเทววิทยามักตีความว่าหมายถึงวิบัติจากภัยอดอยากอาหาร
ม้าสีกะเลียว [สีเขียวอมดำ].
หนังสือวิวรณ์ 6 ได้กล่าวถึงม้าสีกะเลียวว่า "เมื่อพระองค์ทรงแกะตราดวงที่สี่ ข้าพเจ้าก็ได้ยินเสียงสิ่งมีชีวิตที่สี่ร้องว่า “มาเถอะ” แล้วข้าพเจ้าเห็น และนี่แน่ะ ม้าสีกะเลียวตัวหนึ่ง ผู้ที่ขี่ม้าตัวนี้มีชื่อว่ามัจจุราช และแดนคนตายก็ติดตามมาด้วย" นักเทววิทยามักตีความถึงวิบัติจากความตาย
พระเมษโปดก

พระเมษโปดก หรือ ลูกแกะของพระเจ้า  เป็นคำเรียกขานที่สื่อถึงพระเยซู คำนี้ปรากฏอยู่ในพระวรสารนักบุญยอห์นที่ว่า "จงดูพระเมษโปดกของพระเจ้า ผู้ทรงรับบาปของโลกไป"
หลักคำสอนของศาสนาคริสต์ถือว่าพระเยซูภาคพระเจ้าทรงเลือกทนทุกข์ด้วยการตรึงกางเขนที่กลโกธาเพื่อช่วยโลกจากบาป พระองค์ถูกพระเจ้าพระบิดาละทิ้งในฐานะ "ผู้รับใช้และบริวารของพระผู้เป็นเจ้า" ในการนำบาปของโลกออกไป ในเทววิทยาคริสเตียน "พระเมษโปดก"ถือเป็นทั้งรากฐานและเป็นส่วนสำคัญของพระวรสารในศาสนาคริสต์
ในงานศิลปะเกี่ยวกับศาสนาหลายชิ้น มักจะปรากฏภาพลูกแกะเพื่อใช้สื่อถึงพระเยซูแทนที่จะใช้ภาพพระองค์ตรงๆ
ประสงค์ คุณะดิลก

พลอากาศเอก ประสงค์ คุณะดิลก (7 มิถุนายน พ.ศ. 2458 – 4 พฤษภาคม พ.ศ. 2532) เป็นอดีตรัฐมนตรีช่วยว่าการกระทรวงกลาโหม อดีตรัฐมนตรีช่วยว่าการกระทรวงคมนาคม อดีตรัฐมนตรีว่าการกระทรวงอุตสาหกรรม ในรัฐบาลพลเอก เกรียงศักดิ์ ชมะนันทน์
ประวัติ.
พล.อ.อ. ประสงค์ เป็นทหารอากาศชาวไทย เคยดำรงตำแหน่งผู้บัญชาการกองบิน 1 เมื่อปี พ.ศ. 2490 เคยร่วมรบในสงครามไทย-ฝรั่งเศส และสง
หลังการรัฐประหารในประเทศไทย พ.ศ. 2519 พล.อ.อ. ประสงค์ ได้รับแต่งตั้งจากหัวหน้าคณะปฏิรูปการปกครองแผ่นดิน ให้ทำหน้าที่กรรมการป้องกันและปราบปรามการทุจริตและประพฤติมิชอบในวงราชการ (ป.ป.ป.)
พล.อ.อ. ประสงค์ ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาล พล.อ. เกรียงศักดิ์ ชมะนันทน์ เมื่อวันที่ 12 พฤศจิกายน พ.ศ. 2520 ต่อมาในรัฐบาลใหม่ของ พล.อ. เกรียงศักดิ์ ชมะนันทน์ เขาได้รับแต่งตั้งเป็นรัฐมนตรีช่วยว่าการกระทรวงคมนาคม และหลังจากมีการอภิปรายไม่ไว้วางใจและลงมติเมื่อวันที่ 10 กุมภาพันธ์ พ.ศ. 2523 เขาได้ปรับไปรับตำแหน่งรัฐมนตรีว่าการกระทรวงอุตสาหกรรม แทนประสิทธิ์ ณรงค์เดช ซึ่งถูกอภิปรายไม่ไว้วางใจ
พระยาวงษาภรณ์ภูษิต (เมฆ บุนนาค)

พระยาวงษาภรณ์ภูษิต (เมฆ บุนนาค) ในราชกิจจานุเบกษาเรียก เมก (2363-10 ตุลาคม 2434) ขุนนางชาวไทยจาก สกุลบุนนาค เป็นบุตรชายของ สมเด็จเจ้าพระยาบรมมหาประยูรวงศ์ (ดิศ บุนนาค) หรือ สมเด็จเจ้าพระยาองค์ใหญ่
ประวัติ.
พระยาวงษาภรณ์ภูษิต มีนามเดิมว่า เมฆ หรือ เมก เกิดเมื่อปี พ.ศ. 2363 ในปลายรัชสมัย พระบาทสมเด็จพระพุทธเลิศหล้านภาลัย เป็นบุตรชายของ สมเด็จเจ้าพระยาบรมมหาประยูรวงศ์ (ดิศ บุนนาค) กับ หม่อมอินใหญ่ ซึ่งได้รับพระราชทานจาก สมเด็จพระเจ้าบรมวงศ์เธอ เจ้าฟ้าประไพวดี กรมหลวงเทพยวดี พระขนิษฐาใน พระบาทสมเด็จพระพุทธเลิศหล้านภาลัย
รับราชการ.
พระยาวงษาภรณ์ภูษิตเริ่มต้นรับราชการในรัชสมัย พระบาทสมเด็จพระนั่งเกล้าเจ้าอยู่หัว รัชกาลที่ 3 ด้วยการถวายตัวเป็นมหาดเล็กหลวงเวรฤทธิ์ รับพระราชทานเบี้ยหวัดปีละ 11 ตำลึง ต่อมาโปรดเกล้าฯ ให้เป็น นายฉลองไนยนารถหุ้มแพร มหาดเล็กฝ่ายพระราชวังบวรรับพระราชทานเบี้ยหวัดปีละ 15 ตำลึง ในรัชสมัย พระบาทสมเด็จพระจอมเกล้าเจ้าอยู่หัว โปรดเกล้าฯ ให้เป็น จมื่นมหาดเล็ก ฝ่ายพระราชวังบวรรับพระราชทานเบี้ยหวัดปีละ 2 ชั่ง 10 ตำลึง ภายหลังเลื่อนเป็น พระยาบำเรอบริรักษ์ จางวางมหาดเล็กรับพระราชทานเบี้ยหวัดปีละ 3 ชั่ง ต่อมาในรัชสมัย พระบาทสมเด็จพระจุลจอมเกล้าเจ้าอยู่หัว กรมพระราชวังบวรวิไชยชาญ โปรดเกล้าฯ เป็น พระยาวงษาภรณ์ภูษิต จางวางกรมภูษามาลา รับพระราชทานเบี้ยหวัดคงเดิม
ถึงแก่อนิจกรรม.
พระยาวงษาภรณ์ภูษิตถึงแก่อนิจกรรมเมื่อวันที่ 10 ตุลาคม พ.ศ. 2434 สิริอายุได้ 71 ปี ได้รับพระราชทานน้ำหลวงอาบศพ และหีบทองทึบเป็นเกียรติยศ
มัตเตโอ โปลีตาโน

มัตเตโอ โปลีตาโน (เกิดวันที่ 3 สิงหาคม ค.ศ. 1993) เป็นนักฟุตบอลชาวอิตาลี ปัจจุบันเล่นในตำแหน่งกองหน้าให้กับนาโปลี (โดยยืมตัวจากอินเตอร์มิลาน) และทีมชาติอิตาลี
 "ณ วันที่ 26 มีนาคม 2019"
"อ้างอิง"
แดร์บีดึลิชบัว

แดร์บีดึลิชบัว  เป็นชื่อเรียกการแข่งขันฟุตบอลระหว่างสปอร์ลิชบัวอีไบฟีกากับสปอร์ติกกลูบีดีปูร์ตูกาล ทั้งสองสโมสรตั้งอยู่ในกรุงลิสบอน ประเทศโปรตุเกส
อาลอนโซ เด โอเฆดา

อาลอนโซ เด โอเฆดา (ราว ค.ศ. 1466 – ราว ค.ศ. 1515) เป็นนักสำรวจ ข้าหลวง และกองกิสตาดอร์ชาวสเปน เดินทางผ่านกายอานา เวเนซุเอลา ตรินิแดด โตเบโก อารูบา และโคลอมเบีย เขามีชื่อเสียงจากการเป็นผู้ตั้งชื่อ "เวเนซุเอลา" ("เวนิสน้อย") แก่ดินแดนที่ได้สำรวจในการเดินทางสองครั้งแรก เขาเป็นชาวยุโรปคนแรกที่มายังกายอานา โคลอมเบีย และทะเลสาบมาราไกโบ ต่อมาเขายังเป็นผู้ก่อตั้งเมืองซานตากรุซ (ลากวยริตา)
ชีวิตช่วงต้น.
อาลอนโซ เด โอเฆดาเกิดที่ตอร์เรฆอนซีโยเดลเรย์ กัสติยา ประมาณ ค.ศ. 1466 Rodrigo de Huete พ่อของเขาเป็นขุนนางรองที่สู้ในสงครามสืบราชบัลลังก์กัสตียาให้กับอิซาเบลใน ค.ศ. 1474 พระองค์ปลื้มปีติสำหรับการสนับสนุนของเขาและให้อาลอนโซ ลูกชายของเขา อยู่ภายใต้การดูแลของพระองค์ ในวัยเด็ก เขารับใช้ Luis de la Cerda ดยุกแห่งเมดินาเซลี ตอนที่รับใช้ดยุกนั้น เขามีมีชื่อเสียงจากการพิชิตกรานาดาด้วยทักษะของนักดาบและความกล้าหาญ
อาลอนโซมีรูปร่างเล็ก ฉลาด และหล่อเหลา เป็นที่เลื่องลือว่าเขาเป็นคนแรกที่หลั่งเลือดในทุกการต่อสู้ Bartolomé de las Casas รายงานว่า "ในตัวตนของเขามีความสมบูรณ์แบบทางร่างกายทั้งหมดที่มนุษย์ควรมี แม้ว่าเขาจะมีขนาดเล็กก็ตาม"
ชอว์น เลวี

ชอว์น อดัม เลวี  เกิดเมื่อวันที่ 23 กรกฎาคม ค.ศ. 1968 เป็นผู้กำกับภาพยนตร์ ผู้อำนวยการสร้างและนักแสดงชาวแคนาดา ผลงานการกำกับของเขา ได้แก่ "เปิดโปง...จอมลวงโลก", "ชีพเพอร์ บาย เดอะ โดซ์เซ็น" ไตรภาค "ไนท์ แอท เดอะ มิวเซียม" และ "สเตรนเจอร์ ธิงส์"
เลวีเป็นผู้อำนวยการสร้างในภาพยนตร์ไซไฟปี 2016 เรื่อง "" ซึ่งทำให้เขาได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม ตั้งแต่ปี 2016 เลวีเป็นผู้อำนวยการสร้างฝ่ายบริหารในซีรีส์ "สเตรนเจอร์ ธิงส์" ผลงานซีรีส์จากเน็ตฟลิกซ์ เขาได้กำกับสองตอนในแต่ละฤดูกาลของซีรีส์เรื่องนี้
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 13 เรื่องของ ชอว์น เลวี
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบมาก<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
N/A ไม่ปรากฏ, หาข้อมูลไม่ได้<br> 
$ ดอลลาร์สหรัฐ
เครื่องยิงจรวดหลายลำกล้อง

เครื่องยิงจรวดหลายลำกล้อง (อักษรย่อ: MRL) หรือ ระบบยิงจรวดหลายลำกล้อง (MLRS) เป็นประเภทหนึ่งของระบบจรวดหลายลำกล้อง จรวดมีความสามารถที่แตกต่างจากอาวุธปืนใหญ่สนามทั่วไป เช่น พิสัยที่ไกลกว่า และน้ำหนักบรรทุกที่แตกต่างกัน โดยทั่วไปแล้วหัวรบขนาดใหญ่กว่าแท่นปืนใหญ่สนามขนาดเดียวกันหรือมีหัวรบหลายลูก จรวดหลายลำกล้องไม่นำวิถีนั้นมีความไม่แม่นยำและช้าในการโหลดเมื่อเทียบกับปืนใหญ่สนาม เพื่อเอาชนะจรวดนี้จึงรวมอยู่ในระบบที่สามารถปล่อยจรวดหลายตัวพร้อมกัน จรวดสมัยใหม่สามารถใช้จีพีเอส หรือระบบนำวิถีด้วยตนเอง เพื่อรวมข้อดีของจรวดเข้ากับความแม่นยำสูง
ประวัติ.
เครื่องยิงจรวดหลายลำกล้องได้รับการสร้างขึ้นในช่วงราชวงศ์ซ่งของจีนยุคกลาง มันได้รับการออกแบบมาเพื่อยิงลูกศรจรวดหลายลูกจากกล่องดินปืน สิ่งเหล่านี้ยังปรากฏในภายหลัง ในรุ่นขยายตัว ในราชวงศ์โชซ็อนแห่งเกาหลีที่ซึ่งพวกมันได้รับการนำมาใช้อย่างมีประสิทธิภาพเพื่อต่อต้านการบุกครองเกาหลีของญี่ปุ่น ค.ศ. 1592–98 ที่โดดเด่นที่สุดคือยุทธการที่แฮ็งจู ควบคู่ไปกับการพัฒนาปืนและปืนใหญ่ทหารซ่งของจีนซึ่งได้ทุ่มเทความพยายามอย่างมากในการผลิตจรวดทหาร รวมถึงเครื่องยิงจรวดหลายลำกล้องติดตั้งอยู่บนรถสาลี่
เครื่องยิงจรวดหลายลำกล้องวิวัฒนาการมาจากหอกยิงเมื่อทหารซ่งได้รับการสนับสนุนเครื่องยิงจรวดหลายลำกล้อง ที่ยิงลูกศรจรวดเพลิงขนาดเล็กได้มากถึง 100 ตัวพร้อมกันนับแต่การล้อมไคเฟิงของมองโกล ส่วนดินปืนทั่วไปของลูกศรจรวดนั้นมีความยาว 1/3 ถึง 1/2 ฟุต (10 ถึง 15 ซม.) ก้านลูกศรไม้ไผ่มีความหลากหลายตั้งแต่ 1.5 ฟุต (45 ซม.) ถึง 2.5 ฟุต (75 ซม.) และมีช่วงระยะการโจมตีที่ 300 ถึง 400 ระยะก้าว ชาวจีนยังได้เพิ่มเคล็ดลับจรวดด้วยพิษและมั่นใจว่าเครื่องยิงนั้นเคลื่อนที่ได้ง่ายเช่นกัน นักออกแบบจรวดจีนสมัยราชวงศ์ซ่งออกแบบเครื่องยิงจรวดหลายลำกล้องที่สามารถแบกและปฏิบัติการโดยทหารคนเดียว
อาลัง

อาลัง มาร์กิส โลเรย์รู (เกิด 8 มกราคม ค.ศ. 1991) เป็นนักฟุตบอลชาวบราซิล ปัจจุบันเล่นในตำแหน่งกองกลางให้แก่เอฟเวอร์ตัน และทีมชาติบราซิล
อาลังเริ่มเล่นฟุตบอลเยาวชนกับสโมสรกีฬามาดูเรย์ราในประเทศบ้านเกิด ก่อนที่จะย้ายไปเล่นให้แก่เดปอร์ติโบมัลโดนาโดในอุรุกวัย แต่สุดท้าย เขาย้ายกลับมาเล่นให้แก่วัชกู ดา กามา ในบราซิล และได้ลงเล่นฟุตบอลอาชีพครั้งแรกใน ค.ศ. 2009 ต่อมา อาลังย้ายไปร่วมสโมสรอิตาลีอย่างอูดีเนเซ และย้ายไปนาโปลีใน ค.ศ. 2015
ในระดับทีมชาติ เขาเป็นส่วนหนึ่งของทีมชาติบราซิลรุ่นอายุไม่เกิน 20 ปี ชุดที่ชนะเลิศฟุตบอลโลกเยาวชนในปี 2011 ต่อมา เขาได้ลงเล่นให้แก่ทีมชาติชุดใหญ่ครั้งแรกใน ค.ศ. 2018 โดยเขาเป็นส่วนหนึ่งของทีมชาติชุดที่ชนะเลิศโกปาอาเมริกา 2019 ด้วย
 "ณ วันที่ 28 กรกฎาคม 2019"
เกียรติประวัติ.
วัชกู ดา กามา
บราซิล อายุไม่เกิน 20 ปี
บราซิล
เจ้าหญิงลัลลา บาเฮีย

เจ้าหญิงลัลลา บาเฮีย  ทรงเป็นเจ้าหญิงพระวรราชชายา พระองค์ที่ 2 ของ สมเด็จพระราชาธิบดีโมฮัมเหม็ดที่ 5 แห่งโมร็อกโก โดยทรงมีพระราชธิดากับพระราชสวามีเพียงพระองค์เดียว คือ
เจ้าหญิงลัลลา บาเฮีย สิ้นพระชนม์ลงเมื่อวันที่ 5 กันยายน 2551
ประเทศเช็กเกียในโอลิมปิกฤดูร้อน 2020

สาธารณรัฐเช็กเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันกีฬาโอลิมปิกฤดูร้อนครั้งที่ 7 ติดต่อกันของประเทศ หลังจากแยกทางกับประเทศ"เชโกสโลวาเกีย"
สมาชิกในทีมหลายคน รวมถึงนักปิงปอง Pavel Širuček นักวอลเลย์บอลชายหาด Ondřej Perušič และ Markéta Sluková และนักปั่นจักรยานเสือหมอบ Michal Schlegel และสมาชิกคณะผู้แทน ต่างได้รับผลตรวจโควิด-19 เป็นบวกในโตเกียว มาตรการป้องกันการแพร่ระบาดไม่ได้ดำเนินการกับเที่ยวบินเช่าเหมาลำของทีมและคณะผู้แทนจากเช็กเกีย กรณีที่แพทย์เทนนิสที่ไม่ได้รับวัคซีนเป็นบวก (แม้จะมีวัคซีนให้ใช้อย่างแพร่หลายในเช็กเกีย) ทำให้เกิดข้อโต้แย้งมากที่สุด
สำหรับเช็กเกีย การแข่งขันกีฬาโอลิมปิกครั้งนี้ประสบความสำเร็จสูงสุดในแง่ของเหรียญรางวัล นักกีฬาสาธารณรัฐเช็กทำลายสถิติเดิมของการแข่งขันกีฬาโอลิมปิกในปี 1996 และ 2012 ด้วยเหรียญเงิน 1 เหรียญ โจเซฟ โดสตาลกลายเป็นนักกีฬาโอลิมปิกฤดูร้อนที่คว้าเหรียญรางวัลมากที่สุดในประวัติศาสตร์ของสาธารณรัฐเช็กด้วยเหรียญ 4 เหรียญ (1 เหรียญเงิน 3 เหรียญทองแดง)
จ๊ะเอ๋!

จ๊ะเอ๋!  เป็นรายการโทรทัศน์สำหรับเด็กสัญชาติญี่ปุ่นสำหรับเด็กทารกจนถึงเด็กอนุบาล (0-6 ขวบ) ประกอบด้วยยิมนาสติก เพลง การศึกษา เป็นต้น เริ่มออกอากาศเมื่อวันที่ 1 เมษายน ค.ศ. 1996
ภาพรวม.
รายการเอ็นเอชเคสำหรับเด็กที่เริ่มออกอากาศใน ค.ศ. 1996 เรตติ้งผู้ชมรายการการศึกษาของเอ็นเอชเคในฐานะรายการสำหรับเด็ก เป็นรายการที่ได้รับความนิยมสูงสุด ตามมาด้วย "โอกาซังโทะอิชโชะ" และ "มีตสึเกตะ!"
ชื่อรายการ "" มีความหมายว่า "เต็มไปด้วยพลังงาน"
ตัวละคร.
ปรากฏใน 7 เมษายน พ.ศ. 2546 เป็นนางฟ้าของประเทศแห่งดนตรี หัวมีลูกซัด
สุนัขโตสีเขียว เรียกว่า "วังวัง" อาหารที่ชอบคือนัตโตะ วันเกิดคือวันที่ 1 มกราคม อายุ 5 ปี
การจัดชุดตรวจค้นและจับกุมเรือต้องสงสัย

การจัดชุดตรวจค้นและจับกุมเรือต้องสงสัย (อักษรย่อ: VBSS) เป็นคำที่ใช้โดยหน่วยงานทางทหารและหน่วยงานบังคับใช้กฎหมายของสหรัฐสำหรับปฏิบัติการและยุทธวิธีการบุกขึ้นเรือ ทีมวีบีเอสเอสได้รับการออกแบบมาเพื่อเข้ายึดเรือศัตรู, ต่อสู้กับการก่อการร้าย, การกระทำอันเป็นโจรสลัด และการลักลอบนำเข้าหรือส่งออก รวมถึงดำเนินการทางศุลกากร, ความปลอดภัย และการตรวจสอบอื่น ๆ
การฝึกกองทัพเรือสหรัฐ.
การฝึกต่อเนื่องขั้นต้นประกอบด้วยสามหลักสูตร รวมระยะเวลาแปดสัปดาห์ (SRF-B, SRF-A, VBSS) โดยสมาชิกในทีมบางคนได้รับการฝึกเพิ่มเติมตามมา ทักษะที่สอนในการฝึกวีบีเอสเอสเวียนวนไปยังการรบประชิด (CQB) การฝึกประกอบด้วยความชำนาญในการใช้ยุทธวิธีการต่อสู้แบบตัวต่อตัว, ขั้นตอนการค้นหา, การเคลื่อนไหวของทีมยุทธวิธี, การยิง, การโรยตัว, การค้นหา รวมถึงขั้นตอนการจับกุมผู้ทำการรบที่ยินยอมและไม่ยินยอม แง่มุมนี้ของกองทัพเรือมีบทบาทในการรักษาความปลอดภัย บางหน่วยขั้นสูง รู้จักกันในฐานะทีมการจัดชุดตรวจค้นในทะเลด้วยเฮลิคอปเตอร์ (HVBSS) โดยได้รับการฝึกให้ใช้ฟาสต์โรปบนเรือจากเฮลิคอปเตอร์
ลูกเรือทุกคนในกองทัพเรือสหรัฐมีสิทธิ์รับใช้ทีมวีบีเอสเอสบนเรือ แต่ผู้ที่ต้องการเข้าร่วมทีมจะต้องได้รับการอนุมัติจากคำสั่งของเรือ การได้รับการอนุมัติไม่ได้รับประกันการรวมอยู่ในทีมวีบีเอสเอส เนื่องจากเป็นไปได้ (และไม่ใช่เรื่องแปลก) สำหรับผู้สมัครที่จะต้องออกจากโรงเรียนวีบีเอสเอส ซึ่งอัตราการลดขนาดของวีบีเอสเอส คือ 25–30 เปอร์เซ็นต์โดยเฉลี่ย
ทีมวีบีเอสเอสของกองทัพเรือสหรัฐมักติดอาวุธด้วยเอ็ม 4 คาร์บิน, ปืนลูกซองมอสเบิร์ก 500 และปืนพกเบเร็ตตา เอ็ม9 ชุดเกราะโดยทั่วไปมีเสื้อเกราะเคฟลาร์ และเสื้อกั๊กยุทธวิธีลอยตัว ซึ่งทำหน้าที่เป็นเครื่องช่วยชีวิต เรือรบของกองทัพเรือสหรัฐส่วนใหญ่ที่ใช้งานกับทีมวีบีเอสเอสมีขนาดเล็กกว่า เช่น เรือพิฆาต, เรือพิฆาต ฯลฯ ทั้งนี้ ทีมวีบีเอสเอสใช้เพื่อต่อสู้กับยาเสพติดที่ผิดกฎหมาย, การค้าอาวุธ และการกระทำอันเป็นโจรสลัด
แพรอส

แพรอส (/ˈpɛərɒs/;) เป็นเกาะในประเทศกรีซ ตอนกลางของทะเลอีเจียน ในหมู่เกาะซิคละดีส อยู่ทางทิศตะวันตกของเกาะนักซอส ราว 8 กิโลเมตร เกาะอยู่ทางทิศตะวันออกเฉียงใต้ของเมืองไพรีอัส ห่างราว 150 เมตร
ในอดีตแพรอสเป็นที่รู้จักทางด้านหินอ่อนขาว ซึ่งเป็นที่มาของคำว่า "Parian" ซึ่งมีความหมายว่า หินอ่อน ปัจจุบันยังพบเหมือนหินร้างอยู่บนเกาะ อย่างไรก็ตามแพรอสเป็นที่รู้จักในฐานะแหล่งท่องเที่ยวที่ได้รับความนิยม
คิม ยู-กย็อม

คิม ยู-กย็อม (อักษรโรมัน: Kim Yugyeom; เกาหลี: ; ฮันจา: ; เกิด 17 พฤศจิกายน ค.ศ. 1997) หรือที่รู้จักกันในชื่อ ยู-กย็อม เป็นนักร้อง นักเต้น นักแต่งเพลงชาวเกาหลีใต้ เป็นสมาชิกของก็อตเซเวน สังกัดเจวายพีเอนเตอร์เทนเมนต์ และกลุ่มย่อยจัสทู ปัจจุบันอยู่ในค่าย เอโอเอ็มจี
หน้ากากดอกซ่อนกลิ่น

หน้ากากดอกซ่อนกลิ่น เป็นละครโทรทัศน์ไทย ที่สร้างจากจากบทประพันธ์โดย แก้วเก้า เป็นเรื่องราวของการแก่งแย่งชิงมรดกของแสนภูมิ ถูกนำไปสร้างเป็นละครโทรทัศน์ทางสถานีโทรทัศน์สีกองทัพบกช่อง 7 ถึง 1 ครั้งในปี พ.ศ. 2536 และ พ.ศ. 2552 ได้กลับมารีเมคใหม่อีกครั้ง
ทางช่อง 3
สร้างครั้งแรกในปี พ.ศ. 2536 สร้างโดยบริษัท ดาราวิดีโอ จำกัด กำกับการแสดงโดย มานพ สัมมาบัติ บทโทรทัศน์โดย เอกลิขิต นำแสดงโดย วรุฒ วรธรรม, สุวัจนี พานิชชีวะ, อภิรดี ภวภูตานนท์, ชลิต เฟื่องอารมย์, ฉันทนา กิติยพันธ์, วัชรารัศมี สุนทรพนาเวช ออกอากาศทุกวันศุกร์ และวันเสาร์ - วันอาทิตย์ เวลา 21.00 - 22.15 น.
ต่อมาในปี พ.ศ. 2552 ทางช่อง 3 กลับนำมาสร้างอีกครั้งโดยบริษัท ทีวีซีน จำกัด เป็นผู้ผลิต นำแสดงโดย อธิชาติ ชุมนานนท์, ศิรพันธ์ วัฒนจินดา, ธัญญาเรศ เองตระกูล, ชินทัพพ์ ศดิศสิทธินนท์, จารุณี สุขสวัสดิ์, คัคกิ่งรักส์ คิคคิคสะระณัง ออกอากาศทุกวันจันทร์-อังคาร เวลา 20.30 - 22.30 น.
การระบาดทั่วของโควิด-19 ในประเทศเยอรมนี

การระบาดทั่วของโควิด-19 ในประเทศเยอรมนี ได้รับการยืนยันว่าไปยังประเทศเยอรมนีในวันที่ 27 มกราคม พ.ศ. 2563 เมื่อโรคติดเชื้อไวรัสโคโรนา 2019 เคสแรกได้รับการยืนยัน และอยู่ใกล้มิวนิก รัฐไบเอิร์น ผู้ป่วยโรคติดเชื้อไวรัสโคโรนา 2019 ส่วนใหญ่ในเดือนมกราคมและต้นเดือนกุมภาพันธ์มาจากสำนักงานใหญ่ของผู้ผลิตชิ้นส่วนรถยนต์ที่นั่น หลังจากนั้น กลุ่มใหม่ได้เพิ่มโดยนักเดินทางจากประเทศอิตาลี, จีน และอิหร่าน ก่อนหยุดเที่ยวบินผู้โดยสารในวันที่ 18 มีนาคม ในวันที่ 25 และ 26 กุมภาพันธ์ หลังการระบาดของโรคติดเชื้อโคโรนาไวรัส 2019 ในประเทศอิตาลี ได้มีการพบหลายเคสที่เกี่ยวข้องกับการระบาดของอิตาลีในรัฐบาเดิน-เวือร์ทเทิมแบร์ค สำหรับเคสอื่นซึ่งไม่เกี่ยวข้องกับกลุ่มชาวอิตาลี ได้เกิดขึ้นในหลายภูมิภาครวมถึงรัฐบาเดิน-เวือร์ทเทิมแบร์ค, รัฐนอร์ทไรน์-เว็สท์ฟาเลิน และรัฐไรน์ลันท์-ฟัลทซ์ ส่วนกลุ่มก้อนที่เฉพาะเจาะจงเกิดขึ้นในไฮน์สแบร์กนั้นเชื่อมโยงกับเทศกาลในกันเกลท์ ทั้งนี้ การเสียชีวิตรายแรกเป็นหญิงอายุ 89 ปีในเอ็สเซิน และชายอายุ 78 ปีในไฮน์สแบร์ก ซึ่งมีการรายงานเมื่อวันที่ 9 มีนาคม พ.ศ. 2563
การควบคุมโรคและการแพร่ระบาดของเยอรมันได้รับการแนะนำโดยสถาบันโรแบร์ท ค็อค (RKI) ตามแผนโรคระบาดแห่งชาติ การระบาดครั้งแรกได้รับการจัดการใน"ขั้นตอนการยับยั้ง" (พร้อมด้วยมาตรการแรกของ"ขั้นตอนการป้องกัน") ซึ่งพยายามลดการขยายตัวของกลุ่มก้อนให้เหลือน้อยที่สุด รัฐบาลเยอรมันและเจ้าหน้าที่สาธารณสุขหลายคนกล่าวว่าประเทศนี้ได้รับการเตรียมพร้อมเป็นอย่างดี และในตอนแรกเห็นว่าไม่จำเป็นต้องใช้มาตรการพิเศษให้ตุนหรือจำกัดเสรีภาพของประชาชน ครั้นตั้งแต่วันที่ 13 มีนาคม การระบาดทั่วได้รับการจัดการในขั้นตอนการป้องกันโดยมีรัฐเยอรมันเป็นผู้สั่งปิดโรงเรียนและโรงเรียนอนุบาล, เลื่อนภาคการศึกษา รวมถึงห้ามมิให้ไปเยี่ยมสถานพยาบาลเพื่อคุ้มครองผู้สูงอายุ สองวันต่อมา พรมแดนไปยังประเทศเพื่อนบ้านถูกปิด ในวันที่ 22 มีนาคม รัฐบาลประกาศเคอร์ฟิวเพื่อชาติ เกือบจะเหมือนกับในประเทศออสเตรียและรัฐไบเอิร์น ซึ่งได้ดำเนินการเมื่อเจ็ดวันก่อนและสามวันก่อนตามลำดับ ตัวบุคคลได้รับอนุญาตให้ออกจากที่พักอาศัยของพวกเขาสำหรับกิจกรรมบางอย่างเท่านั้น เช่น การเดินทางไปทำงาน, เล่นกีฬา หรือซื้อของชำ และไม่อยู่ในกลุ่มที่มีมากกว่าสองคนหากพวกเขาไม่ได้ร่วมส่วนครัวเรือนเดียวกัน
ณ วันที่ 31 มีนาคม 2563 มีผู้ป่วย 71,730 ราย เสียชีวิต 775 ราย และหายป่วยประมาณ 16,100 ราย อัตราการเสียชีวิตค่อนข้างต่ำเมื่อเปรียบเทียบกับประเทศในยุโรปอื่น ๆ เช่นอิตาลีหรือสเปน นำไปสู่การอภิปรายเกี่ยวกับจำนวนเคสที่ได้รับการบันทึกและไม่ได้บันทึกไว้ รวมถึงการแจกแจงอายุ และความแตกต่างระหว่างประเทศในจำนวนเตียงผู้ป่วยหนักที่มีระบบช่วยหายใจ หัวหน้าสถาบันโรแบร์ท ค็อค เตือนว่าอัตราการเสียชีวิตของเยอรมันจะเพิ่มขึ้นและคล้ายคลึงกับประเทศอื่น ๆ
อิสมาอีลา ซาร์

อิสมาอีลา ซาร์ (เกิดวันที่ 25 กุมภาพันธ์ ค.ศ. 1998) เป็นนักฟุตบอลชาวเซเนกัล ปัจจุบันเล่นในตำแหน่งปีกให้กับคริสตัลพาเลซในพรีเมียร์ลีก และทีมชาติเซเนกัล
 "ณ วันที่ 22 กุมภาพันธ์ ค.ศ. 2025"
 "ณ วันที่ 14 พฤศจิกายน ค.ศ. 2024"
เกียรติประวัติ.
แรแน
เซเนกัล
รางวัลส่วนตัว